ORKESTRAk eta TECNALIAk sare elektrikoetako 150 aditu baino gehiago bilduko dituzte Bilboko Euskalduna Jauregian\nORKESTRAk eta TECNALIAk sare elektrikoetako 150 aditu baino gehiago bilduko dituzte Bilboko Euskalduna Jauregian\nJardunaldiak urriaren 7an eta 8an egingo dira Euskalduna Jauregian, eta sektore horretako aurrerapen teknologikoei, arautze eta negozio-eredu berriei buruzko zenbait alderdi landuko dituzte.\nHitzordu garrantzitsua da energia-industriarako, han ikusiko baitira sare elektrikoen azken aurrerapenak.\nSare elektrikoak energia-sistemaren oinarria dira, eta haietan dago —banaketa-sarean, bereziki—, sare-eredu adimendunago baterantz aurrera egiteko erronka. Hain zuzen, horrek argi uzten du zeinen garrantzitsua den analizatzea ekipamendu-ondasun elektrikoen industriak zer negozio-aukera eta zer perspektiba dituen alor horretan.\nGai horiei ikuspegi orokor batetik ekiteko, TECNALIAk eta ORKESTRA- Lehiakortasunerako Euskal Institutuko Energia Katedrak "Sare elektrikoak: teknologia, lehiakortasuna, erregulazioa eta negozio-eredu berriak" jardunaldiak antolatu dituzte aste honetako asteazken eta ostegunerako, urriaren 7 eta 8rako, Bilboko Euskalduna Jauregian. Zenbait herrialde eta alorretako adituak eta ikertzaileak elkartuko dira, ideiak trukatzeko eta teknikaren egoeraz eta elektrizitatearen sektoreko azken aurrerapenei buruz eztabaidatzeko, arreta berezia jarriz sare adimendunen bidean egiten ari den aurrerapenean.\nAsteazkenean emango zaie hasiera jardunaldiei, parte-hartze hauekin: Emiliano López Atxurra, Orkestrako Energia Katedraren Patrono Batzordeko lehendakaria; LEI-Orkestrako Energia Katedra; Asís Canales, TECNALIAko lehendakariordea; eta Aitor Oregi, Eusko Jaurlaritzako Energiaren, Meategien eta Industria Administrazioko zuzendaria. Egun horretako hitzaldiak "Banaketa elektrikoa eta arautze-ingurunea" eta "Estatuen arteko interkonexio elektrikoak eta offshore energia eolikoaren integrazioa" izango dira. Amaitzeko, InGRID laborategiak bisitatuko dituzte, hau da, TECNALIAk sare elektriko adimendunetarako ekipamendu elektrikoak ikertu, garatu eta ziurtatzeko dituen laborategi berriak. Ostegunean, hitzaldi hauek izango dira: "Automatizazioa, kontagailu adimendunak eta sarearen operazio aurreratua" eta "Baliabide banatuen integrazioa: sorkuntza banatua, eskaeraren kudeaketa eta metaketa".\nJardunaldiek ABB, Arteche, Iberdrola, Ingeteam, Ormazabal eta ZIV-CG enpresen lankidetza dute, eta, besteak beste, enpresa eta erakunde hauetako adituen iritziak jasoko dituzte: Energiaren Euskal Erakundea, Espainiako Sare Elektrikoa, Merkatuen eta Lehiakortasunaren Batzorde Nazionala (CNMC), Gas Natural Fenosa, Schneider Electric, Toshiba Corporation, Siemens España, EDP, HC Energía, Endesa, Viesgo eta SINTEF Energy. María José Aranguren Orkestrako zuzendari nagusiak eta Joseba Jauregizar TECNALIAko zuzendari nagusiak emango diete amaiera jardunaldiei.\nTECNALIAk eta ORKESTRAk lurraldearen lehiakortasunari laguntzeko egiten dituzten ahaleginak konbinatzen dituzte jardunaldiok; hala, espero da landutako gaiek baliagarriak izatea negozio-ereduan eta dimentsio ekonomiko eta arauketazkoan aurrera egiteko, teknologia horien garapena bermatu ahal izateko.\nOrkestra-Lehiakortasunerako Euskal Institutua ikerketa-zentro bat da, Deustuko Unibertsitateari atxikia haren fundazioaren bidez, lehiakortasuna eta lurralde-garapena aztertzeko. Hiru helburu ditu: (1) Euskadiko lehiakortasuna hobetzen laguntzea; (2) herritarren ongizatea hobetzen sustatzea; (3) ezagutza sortzea eskualde-lehiakortasunaren arloan. 2006an sortu zen Orkestra, eta ikerketa eraldatzailea bultzatzen du, ezaugarri hauetan oinarritua: analisia, gogoeta, ebaluazioa eta planteatutako erronkak ebazteko erantzun berritzaileak ematera bideratutako ekintzak proposatzea. Orkestrak finantzazio publiko-pribatua du, eta sare, enpresa, gobernu eta erakunde ugarirekin lanean dihardu askotariko proiektuetan, zeinek beti baitute lurraldearen ongizate ekonomiko eta soziala azken helburu gisa.\nTECNALIA Research & Innovation Espainiako ikerketa aplikatuko eta garapen teknologikoko zentro pribatu nagusia da, baita Europako nagusietako bat ere. Hogeita hamar herrialde baino gehiagotako 1.400 aditu ditu, eta guztiek dihardute ezagutza BPG bihurtzeko ahaleginean, gizakion bizi-kalitatea hobetzeko, enpresentzat negozio-aukerak sortuz. Eskutik doazen bi kontzepturen sintesia da Inspiring Business: imajinatzea eta gauzatzea. Horra TECNALIAren bereizgarria.\n<< Mai - 2019 >>\nGertakizunen agenda Mai - 2019


Hemen da Sustatu Podcast Sustatu.eus - Teknologia albisteak\nHemen da Sustatu Podcast\n2019-12-19 : 16:03\nHemen da Sustatu Podcast, Interneteko albistegi beterano honen multimedia edukien atala, audio fitxategiez osatua. Ez eduki aldetik, ez edizioaren kalitateagatik ez da beste munduko gauza: badaude hau baino podcast hobeak euskaraz (eta pozten gara), zer esanik ez irratsaioak. Oraingoz podcastaren muina dira Segura Irratirako grabatzen ditugun kolaborazioak dira, baina tarteka hitzaldi publikoak ere sartuko ditugu, grabatzea merezi zutenak. Eta beste batzuetan, bada, auskalo...\nPodcast honetako piezak irailetik hona grabatu izan ditugu, baina gordeta izan dugu azpiegitura tekniko apur bat txukundu bitartean. Azpiegitura hori JarriON zerbitzuak eskaintzen du: bere aplikazioaren bidez ere jarraitu daiteke Sustatu Podcast, eta gainera, orain web bidez ere artxiboa egiteko aukera ematen duenez, hara igo ditugu fitxategiak.\nGrabatutako pieza horien artean, bi hitzaldi egon dira. Harkaitz Canok Fakirraren Ahotsa bere eleberriaz eman zuen hitzaldi bat, irailean Donostian; eta urrian, berriz, Lorea Agirre eta Idurre Eskisabel grabatu genituen euskaltzaletasunaz eta feminismoaz jarduten.\nSustatu Podcast entzun daiteke ireki dugun sekzioan audiplayerraren bidez. JarriON aplikazioaren bidez ere bai, eta webgunean ale bakoitzak du deskarga eta audio-playerra. JarriON eta Chromecast gailu bat edukita, telebistaren bidez ere entzun daitezke atalak, ilustrazio irudiak erakusten duen bezala.\nHorrez gain, hauxe du RSS jarioa, beste plataformaren batera harpidetu nahi baduzu:\nPocket Casts erabiltzen baduzu podcastak entzuteko, berriz, harpidetu hemendik.\nEz baduzue arriskatu nahi harpidetu aurretik, hemen ale bat, produktua dastatzeko:


Baldintza legalak - (Español) Alzola Basque Water\nHome | Baldintza legalak\nUztailaren 11ko legea, informazio gizarteari zuzendutako zerbitzuei eta merkataritza elektronikoari buruzkoa betetzea helburu, BALENZATEGUI S.A., hemendik aurrera ALZOLA,jakinarazten du web www.alzola.com atariaren jabea dela. Lege honen 10. artikuluarekin ados, ALZOLAk honako datuak jakinanarazten ditu:\nWeb gune honen titularra BALENZATEGUI S.A. da, A20011508 NIF zenbakiarekin eta ALAMEDA BALNEARIO 1 – 20860 ELGOIBAR-ALTZOLA (GIPUZKOA) dago helbideratuta, Gipuzkoa-ko Merkataritza-Erregistroan SS-7279 Orrian, 206 ataria, 1593 Liburukian, lehenengo izen-ematean inskribatuta.\nEnpresarekin harremanetan jartzeko helbide elektronikoa honakoa da: alzola@alzola.com\nErabiltzailea eta erantzunkizunen erregimena\nALZOLA-ren web gunean nabigatu eta kontsultatzeak ondoren zehaztuko diren baldintza orokorrak onartzea suposatzen du, kasuan kasuko legeriak derrigorrez betetzeko ezartzen duen araudia kaltetu gabe, betiere.\nALZOLA-ren web guneak era askotako informazioa, zerbitzuak eta datuak ematen ditu. Erabiltzaileak web gunea zuzen erabiltzeko erantzukizuna onartzen du. Erantzukizun hori hurrengo arlo honetara hedatuko da\nALZOLAK bere web gunean eduki edo zerbitzu zehatzak jasotzeko jarri dituen galdeketetan emango den informazioa erreala eta legearen araberakoa izatea.\nALZOLA-k bere web gunean ematen dituen informazioak, zerbitzuak eta datuak baldintza hauetan ezarritakoaren, legearen, moralaren, jardunbide zuzenaren eta orden publikoaren kontra ez erabiltzea, eta hirugarren bati kalte egiteko edo web gunearen funtzionamenduaren kalterako ez baliatzea.\nEsteka politika eta erantzukizuna salbuetsita geratzen den egoera\nALZOLA-k ez du bere gain hartzen pertsona erabiltzailea ALZOLA -ren web gunean ematen diren esteken bidez sartzen den web guneetako informazioaren edukiagatiko erantzukizuna. Aldi berean adierazten du ez duela kontrolik egingo amarauneko beste guneetan ematen diren edukien gainean.\nHalaber, ez du bermatuko esteken bidez bereak ez diren atarien eskuragarritasun teknikoa, zuzentasuna, balioa edo zilegitasuna.\nALZOLA-k honen bidez aldarrikatzen du behar besteko neurriak hartu dituela web gunearen erabiltzaileei nabigatzearen ondorioz etor daitezkeen kalteak saihesteko. Ondorioz, ALZOLA-k ez du bere gain hartzen , inola ere, Internet-en nabigatzearen ondorioz erabiltzaile batek sufritu ahal dituen kalteak, eta ez da horien erantzulea izango.\nALZOLA-k beretzat gordetzen du Atarian jasotako informazioa edozein unetan eguneratu eta aldatzeko eskubidea, web gunean ematen diren informazioei dagokienez zein erabiltzeko baldintzei eta kontratatzeko baldintza orokorrei dagokienez. Aldarazpen horiek web gunearen bidez egin ahalko dira zuzenbidez onartutako edozein modutan, eta bete beharrekoak izango dira web gunean argitaratuta dauden aldian eta ondorengo arauek aldaraziak izan arte.\nJarraian ematen dizugun informazioak lagunduko dizu cookie mota ezberdinak ulertzen:\nEditoreak berak jartzen ditu erabiltzaileak eskatutako zerbitzu zehatz bat emateko.\nHirugarren batek jartzen eta kudeatzen ditu, hauek ezin dira propiotzat hartu.\nDatuak jasotzen dituzte erabiltzaileak nabigatzen duen bitartean zerbitzua emateko .\nTerminalean metatzen dira eta jasotzen den informazioa cookie-aren arduradunak erabiliko du eskatu den zerbitzua emateko.\nWeb atarian behar bezala nabigatzeko behar dira\nErabiltzaileak web gunean nabigatzeko ezaugarriak (hizkuntza) aukeratu ahal ditu,bere nabigazio ohituren arabera.\nZerbitzua ematen duenak nabigazioaren analisia egin ahalko du web gunearen jarraipena egiteko . Aldi berean, estatistikak egin ahalko ditu gehien bisitatutako edukiei , bisitari kopuruari eta abarrei buruz.\nHauen bidez editoreak web gunean iragarkiak sartu ahalko ditu.\nEditoreak orrialdean sartu ahalko ditu erabiltzaileak nabigatzeko dituen ohituren araberako iragarkiak.\nInformazio Gizarteari zuzendutako Zerbitzuei eta Merkataritza Elektronikoari buruzko Uztailaren 11ko 34/2002 Legearen 22.2 artikuluan ezarritakoaren arabera (LSSI-CE), ALZOLA-k honen bidez jakinarazten ditu gure web atarian erabiltzen ditugun cookie-ak:\nHalaber, ALZOLA-k erabiltzaileari jakinarazi nahi dio bere nabigatzailea konfiguratzeko eskubidea eta aukera duela cookie-ak jasotzen direla jakiteko eta, hala nahi badu, disko gogorrean instalatzea eragozteko.\nChrome “cookie”-ak ezabatzea\nFirefox “cookie”-ak ezabatzea\nInternet Explorer “cookie” -akezabatzea\nSafari “cookie”-ak ezabatzea\nOpera “cookie”-ak ezabatzea\nIzaera Pertsonaleko Datuen Babeserako RUE 679/2016 ezartzen duenarekin ados, ALZOLA-k web atari honen pertsona erabiltzaileei jakinarazten die enpresak bere web atarian kokatuta dauden galdetegien bidez jasoko dituen datu pertsonalak agiritegi automatizatuan sartuko direla eta ALZOLA-ren ardurapean egongo direla, parte bien artean ezarritako konpromisoak errazteko, ahalbidetzeko eta betetzeko xedez.\nHalaber, ALZOLA-k jakinarazten du datu horietan sartzeko edo eta datuak ezabatzeko eta zuzentzeko aukera dagoela eta ALAMEDA BALNEARIO 1 – 20860 ELGOIBAR-ALTZOLA (GIPUZKOA) helbidera bidalitako idazkiaren bidez egin beharko dela.\nErabiltzaileak ALZOLA-ri kontrakoa adierazten ez dion bitartean, parte honek ulertuko du zure datuak modifikatu gabe daudela eta pertsona erabiltzaileak konpromisoa hartuko du aldaketak ALZOLA-ri jakinarazteko. ALZOLA-k datu horiek erabiltzeko baimena izango duela ulertuko da,parte bien arteko harremana fidelizatzea helburu.\nDatu-Babesaren gaineko oinarrizko informazioa\nDaturik ez da utziko hirugarren, legezko betebeharra izan ezik\nSartzea, zuzentzea eta datuak, baita ere beste eskubide batzuk, informazio gehigarrian azaltzen duen bezala, kentzea.\nInformazio gehigarri eta gure webeko Datu-Babesaren gainean zehaztutakoa kontsulta dezake: www.alzola.com\nWeb atari honetako testu, irudi eta bitarteko eta aurkezpen moduei dagozkien jabetza intelektualeko eskubide guztiak, berez edo lagapenez, ALZOLA-renak dira. Ondorioz, Espainiar Estatuaren ordenamendu juridikoaren bidez babestutako lanak izango dira eta esandako araudia eta alor honetan Batasunean dagoen araudia izango da aplikagarri. Aldi berean aplikatu ahalko dira Espainiak alor honetan izenpetu dituen nazioarteko hitzarmenak.\nJabetza Intelektualari buruzko Legea betetzeko, berariaz debekatzen da web gunean dauden edukiak osorik edo zati batean erreproduzitzea, banatzea, publikoki komunikatzea eta erabiltzea, ALZOLA-k horretarako baimena eman gabe.\nUztailaren 11ko legea, informazio gizarteari zuzendutako zerbitzuei eta merkataritza elektronikoari buruzkoa betetzea helburu, gure empresa:\nFACEBOOK, TWITTER, YOUTUBE, LINKEDIN eta GOOGLE+ sare sozialen jabea dela jakinarazten du, kontaktu komertziala edukitzeko helburu nagusiarekin.\nErabiltzaileak bere datu pertsonalak erabiltzeko baimena ematen duenean, sare sozialetan dauden datuak erabiltzea ere onartzen du. Erabiltzaileak sare sozial guztietan bere datuak babesteko bere perfila alda dezake. ALZOLA-k bakarrik hartuko du perfilaren informazio publikoa, beresiki bere kontaktu izena.\nALZOLA-k jakinarazten du datu horietan sartzeko edo eta datuak ezabatzeko eta zuzentzeko aukera dagoela. Horretarako goiko helbidera idatziz eskaera bat bidali beharko du. Halaber, erabiltzaileek sare sozialaren erabiltzeko arauak eta haren Izaera Pertsonaleko Datuen Babeserako politikak jakin behar dituzte.\nErabiltzaileak arauak betetzeko arduradin bakarrak izango dira, halaber, gure sare sozialetan satzeko sare sozialaren izaera Pertsonaleko Datuen Babeserako politika onartu behar dute.\nSare sozialaren izaera Pertsonaleko Datuen Babeserako politikak hurrengo link-etan aurkitu daitezke:\nLege barruko jarduerak, aplikagarri dagoen legeria eta juristikzioa\nWeb gunea era desegokian erabiltzen denean edo baldintza hauek urratzen direnean ALZOLA-k beretzat gordetzen du beharrezko joko dituen akzio zibil edo penalak aurkezteko ahalmena.\nErabiltzailearen eta zerbitzua ematen duenaren arteko harremana Espainiar estatuan indarrean dagoen eta lurralde osoan aplikagarri den araudiak arautuko du. Ezbairen bat agertzekotan, parte biek beren arteko gatazkak arbitrajera eraman ahalko dituzte edo ohiko jurisdikziora eraman ahalko dituzte jurisdikzio eta eskuduntza arauak betez. ALZOLA-k GIPUZKOA herrialdean du bere helbidea.\nEzagutzen duzu Alzola #BasqueWater -en kristalezko


Pikettyren kapitalismoa | Ekonomia | Berria\nKapitala zergapetu ezean fortuna handiak soldatapekoen sarrerak baino askoz azkarrago hazten direla frogatu du Thomas Pikettyk.\n«Kapitalismoak mekanikoki sortzen ditu ezberdintasun jasanezinak, arbitrarioak, eta mehatxuak dira gure gizarte demokratikoentzat eta justizia sozialarentzat». Ahoan bilorik barik berba egiten du Thomas Piketty ekonomistak (Clichy, Frantzia, 1971) El capital en el siglo XXI liburuan (Fondo de Cultura Económica) Kapitala XXI. mendean. Ez dela marxista azaldu du, ez dela antisistema, baina haren lanak desberdintasunaren profeta bihurtu du. Azken hamabost urteak ia 700 orriko liburua idazteko informazioa biltzen eman ditu: hogeitik gora herrialdetan azken 300 urteetan soldatek eta aberastasunek izandako bilakaera aztertu du, desberdintasunen gaineko inoizko azterketarik mardulena osatuz. Ondorioak apokaliptikoak badira ere, konponbidea proposatu du: kapitalaren gaineko urteroko zerga progresibo bat ezartzea.\nFormula batean irudikatu du Pikettyk «kapitalismoaren kontraesantzat» jo duena: r>g. Hau da, kapitalaren irabazi garbien hazkunde tasa (r) handiagoa eta epe luzerakoagoa dela diru sarreren eta produkzioaren hazkunde tasa baino (g). Beste modu batera esanda, aberastasuna gero eta esku gutxiagotan ari dela kontzentratzen oinordetzan jasotako fortunen irabaziak askoz handiagoak direlako soldaten igoera baino. «Iraganak etorkizuna irensten du». XIX. mendean bezala, herentziako aberatsen urrezko aroa sortzen ari da: duela bi mende zazpi aldiz handiagoa zen kapital errendimenduen eta errenta irabazien arteko aldea; egun, sei aldiz handiagoa da. Herrialde garatuenak XIX. menderantz doaz.\nHistorian, orokorrean, aberats gutxi batzuk eta pobre askok osatu izan dute gizartea. Salbuespena, liburuaren arabera, XX. mendea izan da, «bi mundu gerrek iraganarekin eten eta hutsetik hasarazi zutelako, kapitalaren irabaziak ikaragarri txikituz». Kapitalismoaren kontraesana gainditu zelako ideia nagusitu zen orduan, araurik gabeko kapitalismo gordinak desagerraraziko zituela desberdintasun sozialak. Baina ilusio bat izan zela erakutsi du liburuak. 1970-1980etako hamarkadetatik aurrera Ronald Reaganek eta Margaret Thatcherrek bultzatutako liberalismoa nagusitu da, eta azken hiru hamarkadetan handitu egin dira desberdintasunak, eta bereziki 2008ko krisiaren ostean.\nZergatik? Hazkunde maila txikia delako herrialde garatuetan, eta epe luzera ere %1-1,5 inguruan egongo delako Pikettyren iritziz, eta hazkundea apala denean kapitalaren irabaziak are handiagoak dira. Ekonomiaren hazkundea handiagoa denean %4-5 inguru desberdintasunak txikitu egiten dira: hori gertatu zen Europan gerra handien ostean eta orain Txinan, baina salbuespen aldiak dira.\nBeraz, kapitalismoari, orain bezala, bere kasa jarduten lagaz gero, saihetsezina da ezberdintasunak etengabe handitzea. Soilik kapitalaren gaineko urteroko zerga progresibo batek geldiaraz dezake hori. Pikettyk zehaztu du zerga nola ezarri ere: milioi batetik beherako ondasuna dutenei %0,1-0,5 arteko zerga urtero; %1ekoa milioi bat eta bost bitarteko fortunentzat; %2-5 artekoa bost eta hamar milioi artekoentzat; eta %10ekoa ehunka edo milaka milioidunentzat. Hori bai, Europa mailan edo eskualde mailan ezarri behar da, ez estatuka, bestela ez luke eraginkortasunik.\nEkonomistak gogorarazi du, gainera, historiak frogatu duela gutxi batzuen neurrigabeko fortunek ez dutela zerikusirik enpresa espirituarekin, eta fortunok ez direla erabilgarriak BPGaren hazkunderako. Pikettyren ustez, «kapitalismoaren kontrolaz berriz jabetzeko aukera bakarra demokraziaren alde egitea da, azken muturreraino».


Berriak - Oihal desberdinen arteko aldea. Zergatik aukeratzen dute oihal antistatikoek poliesterra?\nKotoia bezala ezagutzen dena. Zuntza ehungintza eta edredoia egiteko erabiltzen da. Kotoizko zuntzak erresistentzia handia du, airearen iragazkortasun ona, zimurrekiko erresistentzia eskasa eta trakzio-propietate eskasa ditu; beroarekiko erresistentzia ona du, kalamua baino bigarrena; azidoen erresistentzia eskasa du, eta giro tenperaturan alkalioak diluitzeko erresistentea da; koloratzaileekiko afinitate ona du, tindatzeko erraza, kromatograma osoa eta kolore bizia. Kotoi motako ehuna kotoizko hariz edo kotoizko eta kotoizko zuntz kimiko nahastutako hariz egindako ehunari dagokio.\nKotoizko ehunen ezaugarriak:\n1. Higroskopikotasun handia eta uzkurdura handia du,% 4-10 inguru.\n2. Alkali eta azidoen erresistentzia. Kotoizko oihala azido ez-organikoarekiko oso ezegonkorra da, azido sulfuriko oso diluituak ere suntsituko du, baina azido organikoa ahula da, ia ez du eragin suntsitzailerik. Kotoizko oihala alkalinoarekiko erresistenteagoa da. Orokorrean, alkalio diluituak ez du eraginik giro-tenperaturan kotoizko oihaletan, baina kotoizko oihalaren indarra gutxitu egingo da alkali efektu sendoaren ondoren. Kotoizko oihal "merkerizatua" kotoizko oihala% 20 soda kaustikoarekin tratatuz lor daiteke.\n3. Argiaren erresistentzia eta beroaren erresistentzia ohikoak dira. Eguzkian eta giroan, kotoizko oihala poliki oxidatuko da eta horrek indarra murriztuko du. Kotoizko oihala epe luzeko tenperatura altuko ekintzek kaltetuko dute, baina epe laburreko tenperatura altuko tratamendua jasan dezake 125 ~ 150 ℃-ra.\n4. Mikroorganismoak eragin suntsitzailea du kotoizko ehunean. Ez da moldearen aurkako erresistentziarik.\nKotoizko poliesterra kotoiarekin eta poliesterrekin nahastutako oihal mota bat da. Kotoi apur bat gehiago dauka. Kotoiaren poliesterrak dituen ezaugarriek kotoiaren eta poliesterren abantailak dituzte. Kotoizko zuntza kotoia eta nylonaren arteko nahasketa izango da? Kotoizko zuntza aldatutako polipropilenozko zuntz mota bat da. Kotoiaren zuntzaren xurgatze-efektuak leuna, epela, lehorra, higienikoa eta bakterioen aurkako bihurtzen du. Erabilgarritasun ereduak garatutako eta ekoiztutako kotoizko zuntzezko barruko arropa, albokoa, kamiseta eta gainerako produktuek beroa kontserbatzearen, uraren xurgapenaren, hezetasunaren eroapenaren, lehortze azkarraren, bakterioen aurkako eta beste propietate batzuen abantailak dituzte.\nSpandex poliuretano zuntzaren laburdura da, hau da, zuntz elastiko moduko bat. Oso elastikoa da eta 6-7 aldiz luzatu daiteke, baina azkar itzul daiteke hasierako egoerara tentsioa desagertzean. Bere egitura molekularra kate moduko poliuretano leun eta hedagarria da, eta horrek propietateak hobetzen ditu kate gogorreko segmentuarekin konektatuz.\nSpandex elastikotasun bikaina du. Indarra latex zuntzena baino 2-3 aldiz handiagoa da, dentsitate lineala ere finagoa da eta degradazio kimikoarekiko erresistenteagoa da. Spandexek azido eta alkali erresistentzia ona du, izerdiaren erresistentzia, itsas uraren erresistentzia, garbiketa lehorreko erresistentzia eta higaduraren erresistentzia ditu. Spandex normalean ez da bakarrik erabiltzen, baina kopuru txiki bat ehunean nahasten da. Zuntz mota honek kautxuaren eta zuntzaren propietateak ditu, gehienak muina spandex-ekin core gisa erabiltzen duten harietan erabiltzen baitira. Spandex zeta biluzia eta spandex eta bestelako zuntzez egindako zeta bihurritua ere baditu. Puntuzko puntuzko ehundutako, trama puntuzko ehunetan, ehundutako ehunetan eta ehun elastikoetan erabiltzen da batez ere.\nTerylene zuntz sintetikoaren barietate garrantzitsua da, polietilen tereftalato poliester zuntzaren izen komertziala ere, batez ere ehungintzarako erabiltzen dena. Dacron, normalean Txinan "Dacron" izenez ezagutzen dena, arropa-ehunen eta industria-produktuen fabrikazioan asko erabiltzen da. Poliesterrak moldagarritasun bikaina du. Ezarri ondoren sortutako poliesterrezko hari edo oihal lauak, leunak edo tolestuak denbora asko iraun dezakete erabiltzen diren askotan garbitu ondoren. Poliesterra teknologia errazena eta prezio merkeagoa duten hiru zuntz sintetikoetako bat da. Horrez gain, sendoa eta iraunkorra du, elastikotasun ona du, ez da deformatzen erraza, korrosioarekiko erresistentea, isolatzailea, kurruskaria, garbitzeko eta lehortzeko erraza, etab., Jendeak maite duena.\nEgungo elikagaien industrian, mikroelektronikan, ikatzean, inprimategian eta abarretarako, arropa antistatikoa asko erabiltzen da horietan, eta antiestatikan zeregin aktiboa du.\nGuztiok dakigun bezala, arropa antiestatikoaren muina den moduan: oihal garbi antiestatikoa, bere hautaketak arropa antiestatikoko efektu anti-estatikoa eragiten du. Ehun supergarai antiestatikoren bat denez, poliester ehuna poliester hariz egina dago eta, ondoren, zuntz eroalea luzera eta latitudean ehuntzen da, hau da, prozesatze teknologia bereziz osatua. Xiaobian-ek poliester ehun antiestatikoa aukeratzeko gomendatzen dizun arrazoia honakoa da: funtzio antiestatikoko funtzio ona izateaz gain, jakina, ehuna zuntzak edo hauts finak ehunaren hutsunetik erortzea eragozten du eta altuera handiko ezaugarriak ditu. tenperaturaren erresistentzia eta garbiketa erresistentzia; Oso erabilia da 10etik 100era bitarteko gela garbietan. Mikroelektronikan, optoelektronikan, tresna finetan eta elektrizitate estatikoak kaltetutako eta garbitasun handia eskatzen duten beste industria batzuetan erabiltzen da.\nPoliester zuntza bera oso luzea denez, ez da erraza artilezko txirbilak sortzea, eta ehunaren dentsitatea handia da, hautsari aurre egiteko efektu ona duena. Ehunaren deskarga elektrostatikoaren efektua ehunaren barnealdea distantzia berdineko hari eroale batekin (karbono zuntzezko haria) txertatuta dagoela da, 0,5 cm eta 0,25 cm bitartekoa.


Ireki da Hegoalde gizarte etxean jarritako Gabonetako Haur Parkea - Albisteak vitoriagasteiz - PORTALDETUCIUDAD\nIreki da Hegoalde gizarte etxean jarritako Gabonetako Haur Parkea\nAurtengo berritasunen artean, tirolina, jokoen zona eta kulturen arteko lantegiak ditugu\nIreki ditu ateak Hegoalde gizarte etxean jarritako Gabonetako Haur Parkeak. Urtarrilaren 5era arte hainbat kulturatako eguberriekin lotutako lantegiak, jolasak eta emanaldiak antolatu dira, eta hiriko haurren artean hainbesteko arrakasta duten atrakzioak.\nKultura zinegotzi Estíbaliz Cantok inauguratu du jai eremua, zeinak munduan barrena Eguberriak bizitzeko dauden modu ezberdinak hartu baititu gaitzat aurten. "Haur parke honetan, garrantzitsuena da Gasteizko umeek berdintasunean gozatu ahal izatea azken belaunaldiko jokoez, lantegiez, eskulanez eta dibertitzeko espazio ezberdinez. Aurtengo parkea bidaia zoragarria da tradizioetan barrena, ezagunenetatik hasita urrunenetara, ilusioz eta "gabonetako espirituaz" kutsatutako jolas giro komunean bilduta, eta umeak zein helduak liluratuko ditu".\n16 milioi pertsona baino gehiagok bidaiatu zuten TUVISArekin 2019an


Toundra, Noa, Black Art Jazz Collective eta Ismael Serrano Bilbon - bizkaie.biz\nToundra, Noa, Black Art Jazz Collective eta Ismael Serrano Bilbon\nBizkaie! 2021-11-12 12:36 Musikea\nToundra taldeak zemendiaren 14an joko dau Arriagan.\nToundra | Ikusi handiago | Argazki originala\nArriaga Antzokian musika egitarau aberatsa izango da datozen gunetan; datorren domekan, zemendiaren 14an, Toundrak joko dau eta eguenean, hilaren 18an, Ismael Serranok. Hitzordu bi horreen artean, Noa izango dogu, astelehenean, hilaren 15ean eta Black Art Jazz Collective martitzenean, hilaren 16an.\nToundrak Das Cabinet des Dr. Caligari proiektua aurkeztuko dau, Alemaniako espresionismoaren zinemako klasikoarentzako soinu-bandea, filmaren proiekzino eta guzti. Gogoratu urtarrilaren 10erako aurreikusita egoan kontzertua bertan behera itxi ondoren, gogotsu dago taldea Bilbon joteko.\nNoa be bere mundua Johann Sebastian Bachenagaz lotzen dauen kontzertua 2020ko apirilaren 1ean egin behar zan, baina koronabirusaren krisiak eta sasoi haretako itxialdiak galarazo egin eban. Orain bai, Noa Arriagara bueltauko da, datorren astelehenean, hilaren 15ean (19:30ean), Letters to Bach diskoa oholtzara eroateko. Abeslariak Johann Sebastian Bach handiaren 12 konposizinori letrak jarri deutsee ingelesez zein\nHurrengo egunean, hilaren 16an, Arriaga Antzokiak eta Bilbaína Jazz Clubek bultzatutako BJC Arriagan zikloa agertokira bueltauko da. Black Art Jazz Collective, AEBetako jazz eszena garaikideko musikari bikainez osotutako taldea jazza eta haren historia goraipatzeko sortu zan, arreta berezia eskainiz hard bop-ari eta 50. eta 60. hamarkadetako soinu garaikide tipikoari. Taldeak, beraz, joaneko handiei egiten deutse omenaldia eta esentzia hori bilatu arren, tradizinoari eusten deutso, gaur egungo modernismoan sendo errotutko lantalde bategaz.\nEgun bi geroago, lehen mailako beste kontzertu bat, beti kantautoretzat sailkatzen daben artista baten eskutik. Zuzenekoetan beti erakusten dau etiketak hausteko dagozala eta horixe da Ismael Serranok egiten dauena. Zemendiaren 18an, eguenean, 19:30ean, Arriaga Antzokian egingo dau geldiadia haren Seremos bireak.\n- Toundra: 12 eta 25 euro artean.\n- Noa: 25 eta 42 euro artean.\n- Black Art Jazz Collective: 21 euro.\n- Ismael Serrano: 25 eta 40 euro artean.\nSalgai hemen edo antzokiko txarteldegietan, aurretiazko salmenta ordutegian.


Zentzumen organoak jon_maite_berezi_eta_ceci\nHarremana 2 d by carmenbilbaocuevas 1180 views\n1. Zentzumenak ikusmena entzumena ukimena dastamena usaimena\n2. IKUSMENA Ikusmenaren bidez gauzak argitzen dituen argia hautematen dugu. Ikusmenaren organoa begia da. Begi-globoak osatzen du begia eta bekainek, betileek eta betazalek babesten dute. Hauek dira begi globoaren zatiak: kornea, begi-ninia, irisa, kristalinoa, erretina eta ikusmen-nerbioak, eskleratika eta malko-guruina. Ikusmen arazoak ba dituzu oftalmologora zoaz eta ez ba duzu ikusten itsu zaude. ikusmeena zaintzeko, eguzkitik, klorotik eta zikinkeriatik babestu behar dituzu begiak.\n3. IKUSMENA Ikusmenaren bidez gauzak argitzen dituen argia hautematen dugu. Ikusmenaren organoa begia da. Begi-globoak osatzen du begia eta bekainek, betileek eta betazalek babesten dute. Hauek dira begi globoaren zatiak: kornea, begi-ninia, irisa, kristalinoa, erretina eta ikusmen-nerbioak, eskleratika eta malko-guruina. Ikusmen arazoak ba dituzu oftalmologora zoaz eta ez ba duzu ikusten itsu zaude. ikusmeena zaintzeko, eguzkitik, klorotik eta zikinkeriatik babestu behar dituzu begiak.\n4.

 Begia http://www.youtube.com/watch?v=mvBoWKe6QK 0\n5. ENTZUMENA Entzumenaren organoa belarria da, belarriaren bidez airean, uretan edo bestelako sustantzietan zehar transmititzen diren bibrazioak jasotzen ditugu. Belarriak hiru atal ditu: · Kanpo belarria: Belarriak eta kanpoko entzumen hodiak daude. · Erdiko belarria: Bibrazioak mailua, ingudea eta estriboa (hezurtxo-katea)-ren bidez transmititzen da. · Barruko belaria : Barraskilo izeneko organo batek bibrazioak jaso eta garunera bidaltzen ditu. Entzumen arazoak ba dituzu otorrinora zoaz eta ez ba duzu entzuten gor zaude\n6. BELARRIA http://www.youtube.com/watch?v=A0h-ycMcf_Q\n7. USAIMENA Usaimenaren organoa sudurra da. Usaimenaren errezeptorea pituitaitarioan dauka, sudur hodietan dagoen egitura batean. Honekin lotutako gaixotasunetaz neurologoak arduratzen dira. Bestela, usaimen eza anosimia da.\n8. SUDURRA http://www.youtube.com/watch?v=2jyXUrgkexo\n9. Dastamena Dastamenaren organoa mihia da. Dastamenaren errezeptoreak dastamen-papiletan daude. Papila bakoitzean zapore bat hautematen dute: gazia, mingotsa, garratza eta gozoa. Honekin lotutako gaixotasunetaz neurologoak arduratzen dira. Bestela, dastamen eza ageusia da.\n10. MIHIA http://www.youtube.com/results?search_query=zentzumenak&aq=f\n11. Ukimena Ukimenaren organoa larru azala da,larruazalak hiru geruza ditu: ·Epidermisa:kanpoko geruza da.Babez funtzioa du. ·Dermisa:epidermisaren azpian dago.Bertan daude hotzaren,beroaren eta presioaren erreceptoreak. ·Ipodermisa:dermisaren azpian dago.Gantza du,eta hotzetik eta kolpeetatik babesten gaitu.Ukimen esa anestesia da.Honekin lotutako gaixotasunetaz neurologoak arduratzen dira.\n12. AZALA http://www.youtube.com/watch?v=vwrVgjE6g9o&feature=related

\n13. Garunak informazioa hauteman eta giharrei bidaltzen die hezurrak eta gorputza mugitzeko.\n15.

 Amaiera

\nAurkezpena gurasoentzat 2010 2011


Euskal gatibuen ahotsa, pantailara | Euskal gatibuen ahotsa, pantailara – iparraldekohitza\nurria 8, 2016\nEuskal gatibuen ahotsa, pantailara\nLehen Mundu Gerran alemanek preso hartutako euskaldunen grabazioak ikertu dituzte Elena Kanas eta Ainara Menoio ikus-entzunezko ikasleek. Historiaren atal hura berreraiki eta ‘Maitia nun zira?’ dokumentala egin dute.\nDuela ehun urte alemanen gatibu ziren hainbat euskal preso kantuan grabatu zituzten, Lehen Mundu Gerran. Audioak Euskal Kultur Erakundeak eskuratu zituen 2014ko ekainean, Gerra Handiaren mendeurrenean, Berlingo Etnologia museoak eta Humboldt museoak igorrita. Orain, lehen aldiz zabaldu dituzte Elena Kanas eta Ainara Menoiok egin berri duten Maitia nun zira? dokumentalean. Mondragon Unibertsitateko Aretxabaletako ikus-entzunezko ikasleak dira biak, eta haien gradu amaierako lanean ikertu zituzten grabazioak, unibertsitatearekin elkarlanean. Baina harago joan nahi izan dute, eta dokumental bat ekoitzi.\nGrabazioak aztertu eta euskal historiaren atal bat berreraiki dute bi egileek. Audioak 1916 eta 1917an erregistratu zituen Prusiako Komisio Fonografikoak. Komisio hark munduko herrien soinu artxibo bat sortzea zuen helburu. Gerrak iraun zuen bitartean, 250 hizkuntza eta dialekto baino gehiago erregistratu zituzten alemanek, euskara tartean. Abesten grabatzeaz gain, testuak irakurtzen eta istorioak kontatzen erregistratu zituzten euskal presoak.\nEuskal Herriko kulturan erreferente diren hainbat izen elkartu dituzte dokumentalerako, eta bi egileek osatutako historia haien ahotik helarazi diote publikoari, istorio baten moduan. Gerraz mintzatu dira dokumentalean, Frantziaren alde borrokatzera behartu zituzten euskaldunez, eta, bereziki, grabazio horietako protagonistak diren bederatzi euskal presoez. Alemanek ongi gorde baitzituzten grabazioen datuak. Besteak beste, Bea Salaberri, Daniel Landart, Edurne Garmendia, Odei Barroso eta Kepa Junkera azaldu dira filmean.\nZergatik sona duten herritarrak bildu? Kanas dokumentalaren egileak adierazi du «zaila» izan dela hainbeste pertsona biltzea, baina badu bere arrazoia: «Azken batean, audio horiek euskaraz grabatu zituzten, baina beste hainbat hizkuntzatan ere bai. Ikerketak eginez, konturatu gara grabatutako hainbat hizkuntza desagertu direla. Aldiz, euskarak eta euskal kulturak bizirik jarraitzen dute».\nEgun, oraindik plazetan abesten diren kantak agertzen dira grabazioetan. Hala nola Gernikako arbola, Maitia nun zira? eta Xarmagarria zira. Menoiok azaldu duenez, lotura egin nahi izan dute egungo artista eta euskal preso haiekin: «Mikel Urdangarin eta Kepa Junkera elkarrizketatu genituen, adibidez. Haiek abestu eta jotzen dituzten kantuak presoek abestu zituzten».\nDokumentala ekoitzi aitzin, audioen ikerketa sakon bat egin dute. «Iraupena, gaia, nork abestu zuen… dena ikertu dugu. Grabazioetako protagonisten ibilbidea berregiten saiatu gara». Kanasentzat berarentzat aberasgarria izan da: «Gure kultura eta hizkuntzaz asko ikasi dugu, baita Euskal Herriaz ere. Hemen bizi gara, baina ez genuen hainbeste ezagutzen». Horrez gain, Lehen Mundu Gerraz ikasteko aukera izan dute. «Hegoaldean Lehen Mundu Gerrari buruzko historia ez dugu asko ikasten», Kanasek aipatu duenez.\nAlemaniako museoek grabazioak digitalizatu zituzten, baina EKEk oraindik ez ditu haien gaineko eskubideak. Horiek lortzeko lanean ari da EKE, Menoiok azaldu duenaren arabera.\nHortaz, grabazioak ez dituzte oraindik gizartean zabaldu. EKEk lanketa bat eginen du, eta helburua da liburuxka eta CD batean argitaratzea artxiboak, Koreako talde batek egin zuen antzera. «Hala, nahi duen edonork eskuratu ahalko ditu grabazioak, gure arbasoen historia direnak», aipatu du Menoiok. Maite Deliart EKEko ahozko artxiboak tratatzearen eta hedatzearen arduradunak aipatu zuen «objektu delikatuak» zirela grabaketak, «sobera lotuak testuinguruari». Horiek sarean plazaratzeko arau zorrotzak daude, eta ezin dira nahi bezala zabaldu.\n«Elkargoa ez da helburua; anbizio handiagoko instituzio bat behar dugu»


ELHUYAR Basque Research - Albistea: Tartalo robota, ate-joka\nHasiera > Albisteak > Tartalo robota, ate-joka\nTartalo robota, ate-joka\nNoiz argitaratua: 08/06/18 | Kategoria: Ikerketa | Gaiak: #Orokorrak #Informatika #Teknologia\nUPV/EHUko Informatika Fakultateko Robotika eta Sistema Autonomoen Taldeko kide diren Ekaitz Jauregi, Basilio Sierra eta Yosu Yurramendi. Falta dira: Elena Lazkano, Aitzol Astigarraga, José María Martínez-Otzeta eta Maider Ardaitz. , Alaitz Ochoa de Eribe\nBasilio Sierra irakasleak UPV/EHUko Informatika Fakultatean zuzentzen duen ikertzaile taldea eraikinen barruan bere kabuz mugi daitekeen robot bat garatzen ari da. Tartalok lekuak identifika ditzake eta baimena eskatzen du atetik sartu aurretik.\nDagoeneko ohituta gaude ekintza jakin baterako programatu diren robotak lanean ikusten. Halakoak dira, adibidez, industrian hain ezagunak diren robot-besoak. Baina harrigarria egiten zaiguna da robot bat bere kabuz ibiltzen edo inoren laguntzarik gabe erabakiak hartzen ikustea. Hori da UPV/EHUko Robotika eta Sistema Autonomoen Ikerketa Taldea egiten ari dena: roboten autonomia areagotu, haien kasa gero eta gauza gehiago egiteko gai izan daitezen. Duela urte batzuk, Marisorgin, posta banatzen zuen robota, garatu zuten eta orain Tartalo ipini dute martxan.\nDonostiako Informatika Fakultateko hirugarren pisuan lan egiten dutenek gauza normaltzat jotzen dute korridoreetatik doazela Tartalorekin topo egitea. Topo egin bai, baina talka, ez. Izan ere, metro eta erdi luzeko makina adimentsu horrek bidean aurkitzen dituen oztopo guztiak saihesten ditu, bere ‘gorputz’aren inguruan instalatu dizkioten sentsoreei esker: ultrasoinuak detektatzen dituzten sonarrak, infragorri-sentsoreak eta laser izpiak. Azken horiek, adibidez, 180 graduko angeluaren barruan dagoen guztia zer distantziatara aurkitzen den neurtzen dute. UPV/EHUko ikertzaileek ez dute robota egin, Unibertsitateak erosi du, eta ikerketa taldea haren gaitasunak garatzen ari da.\nSentsore horiekin, eta robotaren ‘burmuina’ den ordenagailuarekin, nahikoa izango luke Tartalok alde batetik bestera modu seguruan mugitzeko; alegia, ingelesez wandering deritzan oinarrizko nabigazioa egiteko. Baina Konputazio Zientzia eta Adimen Artifiziala Saileko ikertzaile talde horrek lortu nahi du agindutako puntu jakin batera joateko gauza izatea robota.\nEraikinen barruan orientatzen\nPuntu jakin batetik abiatu eta helmuga bateraino gidatuko gaituzten makinarik ezagunenak GPS nabigazio-sistemak dira. Horiek, ordea, ez dute eraikinen barruan funtzionatzen, eta ez litzateke praktikoa izango munduko eraikin guztien planoak biltzen dituen datu-base bat sortzea. Horregatik, Basilio Sierraren taldea sistema biomimetikoetan oinarritzen da Tartalo garatzeko. Hau da, pertsonek eta animaliek leku berri batean orientatzeko egingo luketen gauza bera egiten du robotak: tokia miatu eta erreferentzia-puntuak hartu. Baina bizidunok senez egiten dugun hori makina batek egin dezan hainbat datu eta kalkulu-programa txertatu behar dizkiote informatikariek.\nEraikinak inguru erdiegituratuak dira; denetan aurkitu daitezke gune komunak, eta Tartalori gune horietako lau ezagutzen erakutsi diote: gela, korridorea, hall edo sarrera eta bidegurutzeak. Horrela, robota gure etxera eramango bagenu, autolokalizazio-prozesua egingo luke lehendabizi, pisutik buelta bat emanez gune horien kokapena ikasteko. Prozesu horrekin, makinak mapa topologiko baten moduko zerbait eratuko luke, eta guk, berak ikasitako toki bakoitzaren izena besterik ez genioke erakutsi beharko. Horretarako, pertsonaren eta robotaren arteko interakzio-sistemak diseinatzen ari dira UPV/EHUko ikertzaileak. Adibidez, ahotsa ezagutzeko sistema bat eta ukimen-pantaila bidezko interfazea egokitzen ari dira robotak aginduak uler ditzan.\nBegi bakarra, ikusmen zorrotza\nAurrean duena identifikatu ahal izateko —adibidez, gela bat korridore batetik bereizteko—, izena ematen dion begi bakar horretaz baliatzen da Tartalo: bere kameraz, hain zuzen. Kamera horren bidez hartutako irudiak neurtzen ditu, bere datu-basearekin konparatzen ditu eta probabilitatean oinarritzen da irudi horiek zeren antza gehiago duten erabakitzeko. Esate baterako, robotak badaki eremu bat luzea eta estua baldin bada, korridore bat dela.\nTartalori erakutsi dioten gauzarik garrantzitsuena ateak identifikatzea da. Izan ere, agindutako leku gehienetara iristeko, ate batetik sartu beharko du robotak. Horregatik, atearen heldulekuaren altuera berean dauka kokatuta kamera, helduleku horrek lagunduko baitio atea identifikatzen. Une honetan, korridore batetik doanean ateak bilatu eta zeharkatzeko programatuta dago sistema. Atea itxita baldin badago, oraindik ez diotenez besorik instalatu Tartalok bere ‘hank’ekin jotzen du atea, haren aurka bizpahiru aldiz talka eginez.\nUPV/EHUko ikertzaile taldeak robotaren nabigazio-sistema garatzea du helburu, eta hori lortzeko ezinbestekoa da ateak antzematea. Hortik aurrera, beste gauza asko bereizten ikasi beharko du Tartalok, hala nola aurpegiak, ahotsak edo ekartzeko eskatzen zaion edozer gauza. Baina horietako ekintza bakoitzak programa zehatz bat garatzea eskatzen du, eta hori Robotika eta Sistema Autonomoen Taldeko ikerketa-lerrotik kanpo dago, oraingoz. Hala ere, robot honi gehitu egingo dizkiote pixkanaka beste ikerketa taldeek garatutako gaitasunak.\nTartalo robota, Alaitz Ochoa de Eribe\nTartalo robotaren kamera, Alaitz Ochoa de Eribe\nTartalo robotaren sentsoreak, Alaitz Ochoa de Eribe


Eribe, hiriaren itzalpean - Gorbeialdea - Alea.eus\nEribe, hiriaren itzalpean\nEstitxu Ugarte Lz. de Arkaute 2020-08-23 11:30\nOrografia malkartsuak, muturreko eguraldiak, eta ur-gabeziak ez dute lagundu Eribeko ekonomia, eta ez da oso herri oparoa izan.\nGezurra badirudi ere, XX. mendean, 1982. urtean hain zuzen, bi etxe bakarrik okupatuta zeuden Eriben, eta guztira bederatzi biztanle ziren bertan. Alta, Gasteiztik hurbil dagoenez, nekazaritza eremuetan bizitzeko joera berpiztu zen urteetan dozenaka lagun hiriburutik alde egin eta Eribera bizitzera joan ziren, eta egun inoiz baino etxe gehiago ditu herriak; batez ere txalet isolatuak dira, hesi altuak inguratuta.\nBiziraupenekoa izan dira beti bertako nekazaritza eta abeltzaintza; garia, garagarra, babak eta lekaleak landatzen zituzten besteak beste, eta zaldiak zein ardiak hazten zituzten mendi komunaletan XX. mendearen lehenbiziko urteak igaro arte.\nAgirien arabera, euskara Eribeko ohiko hizkuntza zen, baina XX. mendearen hasieran galdu zuten. Biztanle elebidun berriek (%20 gutxi gora behera) eta belaunaldi berrikoek euskara berreskuratu dute, eta aukera berriak suertatu dira euskararentzat.\nAgirien arabera, euskara Eribeko ohiko hizkuntza zen, baina XX. mendearen hasieran galdu zuten.\nZigoitiko Udalaren informazioaren arabera, Eribe herriaren izena modu desberdinetan idatzita jaso da antzinako agirietan: Erdi Aroan, 871. urtearen inguruan, esate baterako, Eribeko larrea Erihehi bezala idatzita agertzen da Errioxako Kukulako San Millan monasterioko agiri batean. Berriz, 1257an, Hereyue edo Ereyve bezala jasotzen da Calahorrako apezpiku Jeronimo Aznarren garaian egindako herrien nomina ordenatu batean; eta 1292an, Hereydee bezala ageri da. Historia gogoratzeko, elizaren ondoan dagoen eskultura batean zizelkatu dituzte izen horiek guztiak.\nAzken ikerkuntza lanen arabera, Erdi Arokoa da herriko ondare arkitektoniko nagusia, San Martin eliza, X. eta XII. mendeen artean eraiki baitzuten. Erretaula nagusi barrokoa XVII. eta XVIII. mendeetakoa da, eta zenbait elementu interesgarri biltzen ditu: Taula batean Andre Maria erromanikoa dago, eta beste batean bolizko Kristo bat, Filipinetatik ekarritakoa, eta oso estimatua.\nBiztanleak: 64 (2017ko EUSTATren datuen arabera).\nBitxikeria: 1936. urteko azaroaren 30 eta abenduko 24ra bitartean borrokak izan ziren Eriben, Espainiako gerraren barruan.


Larunbatean Labriten jokoan dagoen puntua "oso garrantzitsua" dela diote Ezkurdiak eta Altunak - Sakana - Guaixe.eus\nLarunbatean Labriten jokoan dagoen puntua "oso garrantzitsua" dela diote Ezkurdiak eta Altunak\nGuaixe 2020-01-09 10:35\nEzkurdiak eta Martijak 4 puntu dituzte eta Altunak eta Ladis Galarzak 5, eta, hortaz, jokoen dagoen puntua oso gozoa da bi bikoendako\nAtzo Ezkurdiak eta Martijak eta Altunak eta Ladis Galarzak larunbatean Binakako Txapelketako 8. jardunaldian jokatuko duten partidarako material aukeraketa egin zuten Iruñeko Labrit pilotalekuan. Materialaren inguruan ez zen kexarik egon eta bi bikoek pilota baxuagoak hautatu zituzten. Ezkurdiak eta Martijak 4 puntu dituzte eta Altunak eta Ladis Galarzak 5, eta, hortaz, Binakakoan aurrera egiteko jokoan dagoen puntua oso garrantzitsua da bi bikoendako. Altunak eta Ladis Galarzak sailkapeneko bigarren postua lortu nahi dute, Jaka eta Zabaleta koska bat gorago baitaude, eta Ezkurdiak eta Martijak, hirugarren postuari eusteko borrokatu. Beraz, lehia oso estua espero da goraino betea egongo den Labriten.\nJokin Altunak azaldu zuen partida “gogorra” espero dutela, baina ez dela izango aurrekoak baino “errazagoa ez zailagoa”. Garaipena lortzea garrantzitsua izango dela aitortu zuen Amezketakoak, “finalerdietan sailkatzeko aurrera pausua” litzatekeelako. “Partida oso garrantzitsua da larunbatekoa, guk 5 puntu ditugulako eta beraiek 4, eta aurrera pausu handia litzateke eurei jokoan dagoen puntua kentzea” adierazi zuen Altunak. Arerioak bikain ikusten ditu Altunak. “Ezkurdia pilotari totala da eta Martija, atzean, bizitza-asegurua da”.\nJoseba Ezkurdiak ere larunbatekoa partida “oso garrantzitsua” dela azaldu zuen. “Irabazten badugu Altunari eta Ladisi berdinduko diegu. Partida zaila izango da, beraiek joko oso onarekin daudelako. Partida oso ona egin beharko dugu irabazteko aukera izateko. Gure helburua da lehen fasea despeditzeko gelditzen diren 7 partidatan berdin jarraitzea, partida guztietan lehiakorrak izatea. Puntu asko daude oraindik jokoan eta finalerdietan egoteko borrokan egon beharra dugu, partidaz-partida” nabarmendu zuen aurrelari arbizuarrak.\nGaur dute hitzordua Jaka-Zabaletak eta Irribarria-Rezustak\nLarunbatean, Etxebarrin, Jakak eta Zabaletak Irribarria eta Rezusta izango dituzte aurkari eta gaur, ostegunean, goizeko 11:00etan egingo dute pilota aukeraketa bi bikoek. Jaka eta Zabaleta txapelketako bikoterik onena da momentuz. Soilik partida bat galdu dute eta hori 21 tantorekin, eta ikusgarri dabiltza. Aldiz, Irribarria eta Rezusta ez dabiltza oso fin. Bikote garrantzitsuenetako bat izango zirela espero zen, baina momentuz ez dute euren onena eman eta jokatutako 7 partidetatik 3 irabazi dituzte. Txapelketan aukerak izaten jarraitzeko irabazi beharrean daude gipuzkoarrak, eta, aldiz, euren lidergoa sendotzeko beste garaipen bat nahi dute Jakak eta Zabaletak. Ea zer gertatzen den.


Lotuta eta ondo lotuta - Wikipedia, entziklopedia askea.\nLotuta eta ondo lotuta\nLotuta eta ondo lotuta baita ere Dena lotuta eta ondo lotuta edo jatorriz gaztelaniaz Todo atado y bien atado edo baita ere Todo está atado y bien atado 1969ko abenduaren 30an Francisco Francok irakurri zuen eta orduan ohikoa zen Gabonetako mezuaren esaldirik ezagunena da.\nMezu politiko honen zatirik nagusienak bera hil eta bere ondoregotzari buruzkoa zen.\n1969ko uztailean egindako Ondorengotza Legean xedatutakoarekin bat, Francok Joan Karlos Borboikoa printzea, Joan Borboikoaren semea, bere ondorengo izendatu zuen. Izendapen horrekin burutu zen Carrero Blanco eta gobernu-talde teknokratikoak babestutako instituzionalizazio-programa.\nGaur egun Espainiako konstituzioarekin ados ez dauden askok esaldi hau erabiltzen dute nolabait gaur egungo Espainiako legeek eta pertsona askok frankismoaren kutsua edota frankismoaren jarraipena dutela salatzeko.\n« Estatuko burutzarako ondorengotzari dagokionez, gure Mugimenduaren jarraitutasuna zalantzan jartzen dutenek espekulatzen jarduten badute ere, dena "lotuta eta ondo lotuta" geratu da: Gorteei proposatu diet, eta onartu egin dute, Joan Karlos Borboiko printzea nire ondorengo izateko, errege tituluarekin (...).\nGure ondorengoek ikusi ahal izango dute monarkia hogei urteko epean egin diren bi herri-bozketaren ondorioz ezarri dela (...). Argi eta garbi esan dezakegu monarkiak herriaren erabateko babesa duela, Filipe V.ak izan zuena baino askoz handiagoa gainera, hark tronua eskuratzeko gertakarietan zerikusi handia izan baitzuten atzerriko potentzien amarruek.\n"Frankoren mezua Espainiako herriari", 1969\nWikimedia Commonsen badira fitxategi gehiago, gai hau dutenak: Lotuta eta ondo lotuta\nMezu guztia gaztelaniaz: http://www.generalisimofranco.com/Discursos/mensajes/00030.htm


Zazpigarrenez Justiziak Petronorren ingurumen baimenak berretsi ditu. Amatiño\nHemen zaude: Sarrera » Albisteak » Zazpigarrenez Justiziak Petronorren ingurumen baimenak berretsi ditu\nZazpigarrenez Justiziak Petronorren ingurumen baimenak berretsi ditu\nAuzitegi Gorenak ez du onartu 2016ko martxoaren 1ean Metzaldea Bizirik talde ekologistak aurkeztutako helegitea. Zazpigarrenez, Justizia administrazioak Petronorren aldeko epaia eman du.\nAuzitegi Gorenak ez du onartu 2016ko martxoaren 1ean Metzaldea Bizirik talde ekologistak aurkeztutako helegitea, Euskal Autonomia Erkidegoko Justizia Auzitegi Nagusiak 2014ko uztailaren 18an emandako epaiaren aurkakoa. 2011ko abenduan Eusko Jaurlaritzaren Ingurumen Sailak ezarritako Koke Plantaren Ingurumen-baimen Bateratuaren aurkako prozeduran eman zen, hain zuzen, epai hori.\nEpai horrek 2008az geroztik Meatzaldea bizirikek eta Izate Ingurugiroaren taldeak egindako 7 prozeduren zikloa itxi du. Prozedurok honako hauen aurka aurkeztu ziren: fintzeko jarduera lizentziaren aurka, koke eta kogenerazio planten udal lizentzien aurka eta findegiaren beraren zein fuel-olioa murrizteko unitatearen (FMU)- koke planta bezala ezaguna dena- Ingurumen-baimen Bateratuen aurka (IBB), behin-behinekoak eta eraginkorrak direnak.\nZazpigarrenez, Justizia administrazioak Petronorren aldeko epaia eman du. Hortaz, ukaezina da instalazio guzti-guztien baimenak legezkoak direla. Gainera, martxoko azken epaian Auzitegi Gorenak talde ekologista judizioko kostu guztiak ordaintzera behartu du.\nAuzitegi Gorenak gaitzetsi du Eusko Jaurlaritzak 2014. urtean onartutako ebazpenaren aurka Meatzaldea Bizirikek aurkeztutako errekurtsoa, eta ez du onartu koke plantak giza osasunean ondorio kaltegarririk sor dezakeenik. Era berean, balizko froga gisa baztertu du 1996 eta 2003 urteen bitartean egindako hilkortasun ikerketa, 2011n martxan jarri baitziren instalazio berriak.


Zer da: Biztanleria Aktiboaren Inkesta\n2019ko martxoaren 23a, larunbata | Ordua Euskal Herrian 09:12:36\nBiztanleria Aktiboaren Inkesta (BAI) aldian-aldian egiten da Espainiako Estatuan, langabezian zenbat jende dagoen eta langabeziako tasa zenbatekoa den jakiteko. Lanaren Nazioarteko Erakundearen (LANE) arabera, lantokia duten eta lantoki bila dabiltzan guztiak dira biztanleria aktiboa. Biztanleria aktiboa populazio osoari buruz neur daiteke, edo, zorrozkiago, lanerako adinean dagoen populazioaren zatia hartuz oinarritzat. Biztanleria Aktiboaren Inkesten bidez ikertzen dira baita ere jarduera-tasa eta biztanleria aktiboaren beste ezaugarri batzuk, interesgarriak baitira egoera ekonomikoaren analisietarako eta politika ekonomikoaren erabakietarako. Espainiako Estatuan, hiru hilean behin egiten ditu Estatistikako Institutu Nazionalak (INE), eta informazio orokorra, sektorekakoa, sexukakoa, adinkakoa, komunitate autonomokakoa eta probintziakakoa ateratzen du. BAIren bitartez bideratutako estatistika, fidagarriena jotzen da langabeziako tasak zehatz-mehatz jakiteko. Horregatik, ezberdina da Enpleguko Institutu Nazionalak (INEM) hilean-hilean ematen dituen langabeziako datuen aldean. Espainiako Laneko Ministerioari lotutako erakunde publiko hori, langabeziak izandako estatistikez gain, enplegurako programei eta bulegoei buruzko guztiaz arduratzen da.


Gobernu bilerak Hondakinen Prebentziorako eta Kudeaketarako Plana (2030 HPKP) onartu du eta horren baitan 97 milioi euroko inbertsioa egingo du Eusko Jaurlaritzak.\nIndustria hondakinak tratatzeko 10 planta irekiko ditu Jaurlaritzak\nEusko Jaurlaritzak Hondakinen Prebentziorako eta Kudeaketarako Plana (2030 HPKP) onartu du gaurko gobernu bileran, hurrengo hamarkadan alor horretan jarraitu beharrkeo estrategia markatuko duena. Guztira, 97 milioi euroko inbertsioa aurreikusi du Jaurlaritzak. 2030erako aurreikusitako helburuen artean daude, besteak beste, hondakin ez arriskutsuen % 85 bigarren mailako baliabide bihurtzea, birziklatu ezin diren eta zabortegira doazen hondakinak % 15 baino gutxiagora murriztea, orokorrean sortzen diren hondakinak % 30 gutxitzea eta hiri hondakinen gaikako bilketa % 85era arte areagotzea.\nArantxa Tapia Eusko Jaurlaritzako Ekonomia Garapen, Jasangarritasun eta Ingurumen sailburuak eman ditu planari buruzko xehetasunak gobernu bileraren osteko prentsaurrekoan.\nAipaturiko planak hainbat ekintza aurreikusten ditu ekonomia zirkularra, gardentasuna eta trazabilitatea bultzatzeko eta klima aldaketaren eragina gutxitzeko. Tapia sailburuak horietako batzuk nabarmendu ditu: isurtzeak gutxitzeko eta hondakinen berrerabilpena sustatzeko inbertsioak egitea, 2030era arte Euskadiko isurpenaren autosufizientzia bermatzea, hondakinen gaiari lotuta lege arloan aurrerapausoak ematea, isurpenak edo errausketak egiteagatik kanona ezartzea, ikuskaritzak eta isunak areagotzea hondakinak kudeatzeko instalazioek egoki funtzionatzen dutela bermatzeko, lurren eta bigarren mailako beste lehengai batzuk biltegiratzeko soluzio bat garatzea, hondakin plastikoetarako behin betiko irtenbideak aurkitzea, lehentasunezko hondakinetatik datozen bigarren mailako materialen erosketa publiko eta pribatu berdea sustatzea, ontzien berrerabileraren eta birziklapenaren prebentzioan eta sustapenean lan egitea, eta azkenik egiturazko fibrozementu suntsitua biltzeko eta kudeatzeko plana burutzea.\nTapiak azaldu duenez, plan hori egiteko parte-hartze prozesuan 182 alegazio jaso dituzte eta horietatik 89 (% 49) osorik edo partzialki onartu dituzte.\nPaperaren industriako hondakinak tratatzeko planta Bergaran\nZaldibarko zabortegiko hondamendiaren eta Mutiloako eta Larrabetzuko zabortegiak itxi ondoren, oraindik irekita dauden hamar zentroek 4.000.000 m3 hondakin ez-arriskutsuak gordetzeko ahalmena izango dute datorren hamarkadan. Ez da nahikoa izango, ordea. Izan ere, 2030era arte 7.500.000 m3 isuriko direla aurreikusten da.\nGauzak horrela, Eusko Jaurlaritza industria hondakinak tratatzeko 10 proiektu edo planta eraikitzeko aukera aztertzen ari da.\nTapiaren esanetan, Bergarakoa da guztietan aurreratuen dagoen proiektua. Bergaran paperaren industriako hondakinak tratatzeko planta bat aurreikusi dute. Proiektua nahiko aurreratuta omen dago eta Europar Batasunaren oniritzia ere omen du.\nEAEko kutsadura gaur


Ongi etorria Ajangiz gardentasunaren web gunera\nBiscayTIK fundazioak eta Ajnagizeko Udalak Ajangiz Zabaltzen online plataformaren «Gardentasunaren atala» inauguratu dute. Ajangiz Zabaltzen gardentasuna eta herritarren parte-hartzea sustatzeko plataforma bat da, Bizkaiko Foru Aldundiaren fundazio horrek garatua administrazio lokalak herritarrengana hurbiltzeko.\nTestuinguru horretan, Ajangizek Udala Zabaltzen izeneko tresna hartu du, BiscayTIK fundazioak diseinaturiko online plataforma. Administrazio lokalek gardentasunaren eta herritarren parte-hartzearen arloan dituzte beharrei erantzuteko beren-beregi pentsaturiko lanabes bat da, eta BiscayTIK Fundazioak interesa duten Bizkaiko udal guztien eskura jartzen du.\n- Ajangizko Udala\n- Busturialdea Urdaibai eskualdea\nMendieta Auzoa zg\n94 625 19 13 / Fax-a 94 625 64 99


ELAk eta LABek eutsi egiten diote delako Elkarrizketarako Mahaian parte ez hartzeko erabakiari — ELA Sindikatua\nELAk eta LABek eutsi egiten diote delako Elkarrizketarako Mahaian parte ez hartzeko erabakiari\nELAk eta LABek eutsi egiten diote delako Elkarrizketarako Mahaian parte ez hartzeko erabakiari Biharko deitu den mahaia jatorrian ere gabezia demokratiko larri batekin sortu zen: bera osatzen dutenak gutxiengo sindikala eta patronal guztiz autoritarioa dira, azken honek ELA eta LAB lan mundutik kanporatu nahi dituela gainera. Ez dago langilerik mahai honek aurrerapausorik egin duela esango duenik. Gobernuek politika antisozialak aplikatu dituzte, eta patronalak lan erreformei ahal zuen zuku guztia atera die. https://www.ela.eus/eu/albisteak/elak-eta-labek-eutsi-egiten-diote-delako-gizarte-elkarrizketarako-mahaian-parte-ez-hartzeko-erabakiari https://www.ela.eus/@@site-logo/elalogo.png\nBiharko deitu den mahaia jatorrian ere gabezia demokratiko larri batekin sortu zen: bera osatzen dutenak gutxiengo sindikala eta patronal guztiz autoritarioa dira, azken honek ELA eta LAB lan mundutik kanporatu nahi dituela gainera. Ez dago langilerik mahai honek aurrerapausorik egin duela esango duenik. Gobernuek politika antisozialak aplikatu dituzte, eta patronalak lan erreformei ahal zuen zuku guztia atera die.\nUztailaren 18rako deitu duten Mahai Soziala gabezia demokratiko larri batekin sortu zen; izan ere, gutxiengo sindikalak eta patronal autoritarioak osatzen dute. Gogoratu, gainera, azken horrek ELA eta LAB lan mundutik kanporatu nahi dituela. Ez dago langilerik mahai honek aurrerapausorik egin duela esango duenik. Gobernuek politika antisozialak aplikatu dituzte, eta patronalak lan erreformei ahal zuen zuku guztia atera die.\nEusko Jaurlaritzak Gizarte-Elkarrizketarako Mahaia delakoa deitu du biharko, uztailaren 18rako. ELA eta LAB sindikatuak ez dira bilera horretara joango.\nElkarrizketa sozialik ez dago. Gobernuek, baita Eusko Jaurlaritzak ere, politika neoliberalak aplikatzen dituzte, eta horretarako ez dira saiatzen mugimendu sindikalarekin adostasunik lortzen. Langile-klasearentzako bizi- eta lan-baldintza duinak ezartzeko lagungarri litzatekeen guztia gobernuek horrelako mahaietatik kanpo erabakitzen dute, gehienetan patronalarekiko bitariko elkarrizketan: lan eta pentsio erreformak, fiskalitatea, aurrekontuak, gizarte-prestazioak, osasungintza, hezkuntza, etab. Politika neoliberalen inposizioa medio edukirik gabeko mahai hutsalak besterik ezin dira eratu; hauen xedea da sindikalismoak laguntzea gobernuen erabakiak, horrela “parte hartze” itxura guztiz faltsua emateko. Horixe egiten dute CCOOk eta UGTk.\nMahaia azkenekoz duela urtebete bildu zen, aurreko gobernua irtetear zela. Bilera hartan, iazko uztailaren 22an, akordio bat sinatu zuten, eta honek areagotu egin zuen elkarrizketa sozial honen izaera antidemokratikoa. Akordio haren asmoa zen negoziazio kolektiboan gutxiengo sindikalari gehiengoak duen pisua aitortzea.\nEusko Jaurlaritzak posizio hau babestu egin zuen, eta gainera beste urrats bat egin zuen erabaki zuenean EHAAn argitaratzea gutxiengoan sinatutako hitzarmenak; hau ordurarte izan zuen jokabidea aldatzea zen.\nEz litzateke koherentea bilera horretara joatea, aurkeztu den gai-ordenaren arabera estrategia kontinuista sakontzeko izango baita, zeina guk errefusatzen dugun. Lehen puntua izango da 2016ko uztailaren 22ko bileran Gizarte-Elkarrizketako Mahaian negoziazio kolektiboari buruz iritsitako akordioen jarraipena. Hain zuzen, akordio horren aurka mobilizatu ginen.\nGai-ordeneko beste puntu batean Gizarte-Elkarrizketako organo Iraunkor bat erakundetzea aipatzen da (hau ere 2016ko uztailaren 22an erabaki zen). Ez daukagu honi buruzko informazio zehatzik, baina urrats honekin ere parte hartzen dutenei finantzazio publikoa emateko bidea ireki liteke. Hau betidanik salatu eta kritikatu izan dugu, borondateak erosteko modu bat baita.\nGai-ordeneko bostgarren puntua da Basque Industry 4.0 estrategiaren garapena da, hain zuzen pertsonengan (enplegua eta lan harremanak) duen inpaktuari dagokionez. Eusko Jaurlaritzak ez dauka halako estrategiarik, eta estalki bat besterik ez da estaltzeko Industria sailak duen eraginkortasun eta ekinbide eza, baita Confebasken politikei ematen dien erabateko babesa ere. Honen ondorioak industriako langileek ondo asko ezagutzen dituzte, bereziki Grupo CEL, CNA Fagor, Unipapel, Ingemar, Aernnova, Ofita, General Electric, STS, Bosch, Pine, Vicrila, Energy... enpresetakoek: Lan baldintzen prekarizazioa eta enplegu suntsipena\nELAk eta LABek gure konpromisoari eutsi egingo diogu: erakundeek aplikatzen dituzten politikak goitik behera aldarazteko lan egingo dugu. Bide hau ezin da bateratu Mahaietan parte hartzarekin, mahai horietan sindikatuen presentziak ondorio bakarra baitauka, pairatzen ari garen eskubide laboral eta sozialen aurkako erasoak babestea. Halaber, borrokan jarraituko dugu Lan Harreman eta Gizarte-Babeseko Euskal Esparrua finkatzeko estrategiaren alde; esparru hori blindatu egingo dugu Negoziazio Kolektiboa estataliza ez dezaten, ez da prekarizazioa dakarren ezer sartuko, soldaten erosteko ahalmena berreskuratzeko baliagarri izango da eta lan erreformatik blindatuko gaitu.


Bizitzari aurre egiteko bakoitzak bere bidea egin behar du\nImagen de Ulrike Mai en Pixabay\nAgustín Erkizia es uno de los socios fundadores de Biziraun (www.biziraun.org), asociación de personas afectadas por el suicidio de un ser querido. Su hijo se suicidó en marzo de 2013, a los 17 años.\nSuperviviente es quien sale adelante después de la pérdida traumática de un ser querido. Biziraun quiere crear un espacio de confianza, comunicación y apoyo para los supervivientes, siendo conscientes de que cada uno ha de hacer su propio camino.\nEzagutzen ez duenarentzat: zer da Biziraun eta zergatik sortu zenuten?\nBiziraun oso elkarte txikia eta sortu berria da. 2016aren bukaeran sortu zen. Komunikabideetan ateratzen joan gara eta ari gara gure lekutxoa egiten. Oso helburu konkretuarekin sortu zen: zoritxarrez, suizidio bidez gertuko norbait galdu dutenentzako espazio bat aurkitzeko eta elkarri laguntzeko borondatearekin sortu zen. Gure helburua elkarri laguntzea da.\nZergatik sortu genuen? Garai hartan hemen ez zegoelako ezer ere. Gaur egun ere apenas. Bartzelonara joan ginen eta han Cecilia Borrásen DSAS elkartea ikusi genuen (Después del Suicidio Asociación de Supervivientes). Cecilia da guretzat erreferentea izan den emakumea. Hemen ere zerbait egiten saiatu beharko ginatekeela pentsatu genuen.\nBiziraunek helburu desberdinak ditu, baina nagusiena da, zoritxarrez suizidiorengatik norbait hil zaionari lekuren bat eskaintzea bere behar horri irtenbideren bat aurkitzeko. Elkar-laguntza taldeen bidez saiatzen gara zama astun hori pixka bat arintzen.\nHorrenbestez, suizidioaren bidez norbait galdu duena 'superviviente'a da?\nHori ez da guk asmatutako hitza. Ni ez naiz 'super' ezertan kontsideratzen. Estatu batuetatik datorren termino bat da eta suizidioaren bidez hil den norbait galdu dugunoi horrekin identifikatzen gaituzte. Suizidioarekin identifikatuta 'superviviente' hitza entzuten baduzu, oso gertukoa den norbait suizidioaren bidez hil zaion pertsona da.\nEz da teknizismo bat, egoera latz eta gogor baten ondoren bere burua aurrera atera duen pertsona da supervivientea.\nErabiltzen den beste hitz bat 'sobreviviente' da, kasu honetan suizidio saiakera bat egin ondoren bizirik atera den pertsonari buruz ari gara.\nOraintxe aipatu duzu Biziraunen helburua supervivienteen beharrak betetzeko espazioak sortzea dela. Zein behar dira horiek?\nBizitzari bere horretan heltzeko oinarrizko behar bat, bizitzari zentzu bat aurkitzeko. Horrelako zerbait gertatzen zaizunean, hurbileko norbait suizidioaren bidez hila dela alegia, zure bizitzako oinarrizko zutabeak desagertu egiten dira guztiz.\nHorrelakoetan New Yorkeko dorre bikiekin gertatu zen antzeko zerbait gertatzen dela esan daiteke. Horrela irudikatzen da oinarrizko zutabeen desagerpena. Nik are eta gehiago esango nuke: dorre bikiak erori zirenean, han zoru bat gelditu zen. Hurbileko norbait suizidioaren bidez hiltzen denean, ingurukoak zorurik gabe gelditzen dira, espazioan grabitaterik gabe egongo bazina bezala, noraezean. Momentu horretara arte ikusi eta landu duzun guztia desagertu egiten delako, suntsitu. Bila diezaiogun helduleku bat hori guztia bizitzea tokatu zaigunoi.\nBeste hainbat gauza ere egiten ditugu, eta horien berri gure webgunean eta facebooken ematen dugu, baina gure helburu nagusia helduleku horien bilaketari ekiteko espazioak sortzea da.\nEgoera horretan bagaude, gertukoren bat galdu badugu, bere buruaz beste eginda, nola jarri zuekin harremanetan?\nGuk ez dugu harremanetarako telefonorik jartzen pertsonal espezializaturik ez daukagulako.\n2019ko ekainaren 3an Euskadin suizidioa prebenitzeko estrategia argitara eman zuen Eusko Jaurlaritzak.\nHalako ardura eskatzen duen telefono bat Jaurlaritzaren prebentzio-estrategia horren baitan egon behar duela uste izan dugu hasieratik. Gure ustez halako egoera lazgarrian gelditu diren hainbat pertsonen erantzukizuna ezin daiteke irabazirik gabeko elkarteen eskutan utzi.\nErakundeekin harremanetan jarri ginen, baina ez genuen erantzun egokirik jaso. Gaur egun esan dezakegu prebentzio plan horretan agertzen den telefonoak ez duela behar bezala funtzionatzen.\nNik kasu erreal batekin deitu nuen. Izan ere, lagun batek deitu zidan bere ezagun bat suizidio saiakerekin zegoela esanez, zer egin ez zekiela. Telefono horretara deitu genuen, eta ez zuten jakin nora jo behar genuen esaten. Gehiago, biziraun elkarteaz galdetu nien eta ez zekiten existitzen zenik ere.\nAnbulatorioko lehen-arreta zerbitzura deitzeko esan ziguten, ea han zerbait esaten ziguten...\nGuk badakigu zein gogorra den halako egoera larri batean dagoen pertsona bati lehen-arreta zerbitzura joan dadila esatea. Auskalo zer esaten dizuten han, segun nor tokatzen zaizun parean... Uf!!! oso gogorra. Eman zigutena ez da inondik inora erantzun egokia. Horregatik guk ez dugu telefonorik jartzen, agian egunen batean izan beharko dugu.\nBehar izanez gero, guk Madrileko La barandilla elkarteko telefonoa ematen dugu. Egunero, astelehenetik igandera, goizeko bederatzietatik gaueko bederatzietara funtzionatzen duen telefono bat dute eta atzean pertsona aditu bat dago. Hau ere irabazi asmorik gabeko elkartea da, ez du diru publikorik jasotzen... Nik horra behin baino gehiagotan deitu dut, eta funtzionatzen duela esan dezaket.\n“Maite dugun norbaiten suizidioak mindutako pertsonen elkartea”. Supervivienteen elkartea beraz, biziraun. Minarekin bizitzen, ikasi egiten da? Zerk laguntzen du?\nGaldera ona. Norbanakoak aurkitu behar du bere bidea. Egia da protokolo guztietan bide bakarra balego modura hitz egiten dela, eta hala da, baina bide hori norberak egin behar du. Honekin zera esan nahi dut: momentu batean pertsona bati ondo etorri zaiona beste batengan desastre hutsa izan daiteke; eta justu kontrakoa ere bai: pertsona batengan funtzionatu ez duenak beste batentzat ona izan daiteke. Bakoitzak bere bidea egin behar du.\nHorrelako egoera batetik atera daitekeen? Ez dakit. Baina bai, ikasi daiteke, baina oso gogorra da. Oso.\nNorbaitek Everestera igo behar dugula esango baligu ezinezkoa dela erantzungo genioke. Baina posible da. Motxila soinean jarri eta entrenatu, entrenatu eta entrenatu. Gogorra da. Nik horrela irudikatzen dut supervivienteon egoera.\nInoiz gerta ezin zitekeela pentsatzen genuena gertatu egin da, eta oinarrizko-oinarrizkoa den zerbait kendu digu. Burutik pasa ere ez zaizu egiten, baina gerta liteke.\nEdonori gerta dakioke?\nNoski. Ez dezagula pentsa suizidiorako prototipo konkretu bat dagoenik, eta inguruan horrelako inor ez dugunez edo eta horrelakoak ez garenez guri ez zaigula gertatuko. Ez. Edonori gerta dakioke. Kontuz honekin!\nIzan ere datuak ikaragarriak dira. Estatuan egunean 10 pertsonek egiten du bere buruaz beste, Euskadin bi egunetik behin suizidioaz hildako bat...\nHoriek dira ofizialki jasotako datuak, ofizialki ustez suizidio bidez hil diren pertsona kopurua. Baina bada oso deigarria den beste datu bat: 2000. urtean istripuz erorita hildakoak eta itota hildakoak 2600 pertsona izan ziren, 2018an 6200. Gorakada oso adierazgarria. Zeinek daki zenbat suizidio ote daden hildako horien artean... Gorakada ikaragarria da.\nArazo baten aurrean baldin bagaude, nahiago dut zertaz ari garen jakitea bere gordintasun osoarekin. Ikuspegi errealista horretatik abiatuta jakingo dut zer egin daitekeen eskura ditugun baliabideekin.\nBaina oraindik badago mamurik, hitz egin nahi eza... Gai delikatua da.\nHablar del suicidio no mata, lo que mata es no hablar de ello. Quizá el miedo que tenemos a hacerlo esconde demasiados prejuicios y muchos mitos en torno al suicidio.\nSi no decimos a una persona que está en crisis, que tiene a su disposición más alternativas que el suicidio, como sociedad, le estamos diciendo que no tiene sitio y que no es aceptada.\nZergatik suizidioari buruz hitz egiteko traba horiek?\nBeldurra diogu heriotzari orokorrean, bizkarra eman diogu. Orain dela gutxi arte gure zaharrak etxean hiltzen diren. Heriotza bizitzarekin lotzen zen beste atal baten modura ikusten zen. Orain heriotza industrializatu egin dugu, teknifikatu eta gure hildakoak tanatorioetara eramaten ditugu, hildakoak ikustea mingarria izanagatik begi bistan eduki ez ditzagun.\nGure kasuan, Joseba joan zitzaigunean, nire emaztea besarkatzen lehenak etorkin lagun batzuk izan ziren. Zergatik? Etorkinak heriotza oraindik ere gertutik bizi dutelako. Gure gizarte aurreratuan aldiz, heriotzari begiratu ere ez diogu egiten. Beldurra diogu, eta suizidioari zer esanik ez. Beldur horrekin suizidioari buruzko aurreiritzi gehiegi eta mito asko estaltzen ditugu.\nKrisi-egoera batean dagoen pertsonari beste aukerak badituela ez badiogu esaten, gizarte honetan lekurik ez duela eta ez dela onartua esaten ari gatzaizkio; egin dezakeen gauzarik hoberena... Tristea da.\n2019an kotxe-istripuz hildako bakoitzeko, bere buruaz beste egin duten 2, genero indarkeriaz hildako bakoitzeko, suizidio bidez hil diren 75. Baina apenas dirurik eta baliabiderik ez da eskaintzen suizidioa prebenitzeko.\nDatu bakarra emango dizut. Begira, puntu bidezko karnetaren sistema 2006ko uztailaren 1ean jarri zen indarrean, eta urte erdian estatistikek esaten dute kotxe-istripuz 1000 hildako gutxiago izan zirela. Beraz, suizidioa prebenitu ote daitekeen galdetzen denean erantzuna argia da. Guztiz ez, baina ahalegindu gaitezen. Eman diezaiogun aukera jendeari horrelako krisi-egoera batean laguntza eske nonbaitera joateko. Gaur egun ez dakigu nora joan.\nNi neu nahikoa kritikoa naiz Euskadi mailan egin denarekin. 2020rako jardunaldi batzuk antolatu ditugu, EHUko Udako Ikastaroen baitan, eta suizidioa prebenitzeko euskal planaren koordinatzailea gonbidatu dugu. Uda ikastaroko saio honetan estrategia hau martxan jarri zenetik urte bat igaroa izango denez, osasun sailaren balorazioa gertutik ezagutzeko aukera izango dugu. Primerako aukera beraz, estrategia landu dutenekin aurrez aurreko balorazio bat egiteko.\nJendeak zuengana jotzen du. Nola gerturatu suizidio bidez hurbileko bat hil zaion norbaiti?\nZer egin? Nola hurbildu? Lehendabizi errespetu handiarekin aholkurik ez eman. Ez dakigu bestea zein egoeratan dagoen, suizidio bidez hil zaion hori berreskuratzea ezinezkoa baita. Isilik egoteko prest egon behar dugu, entzuteko. Aukera eman besteari hitz egiteko. Zer moduz dagoen galdetzea askotan nahikoa da. Bestea hitz egiten has daiteke, edo negar egiten. Guzti horri aurre egiteko prest egon behar dugu.\nEta mesedez horrela sufritzen ari den pertsona batengana hurbiltzen bagara, gero ez joan ihesi. Hori gertatzen bada betirako joan zara, nahiz eta aurretik lagunik onena izan. Holako egoera bat pasa ondoren norbera emozionalki oso erradikala bihur daiteke, ez dago erdigunerik: niregana hurbildu nahi ez baduzu, fuera! Betirako.\nSuizidio bidez hil diren pertsonen izenak ez dira aipatu ere egiten, beldurra ematen du! Baina supervivienteok gure hildakoei buruz hitz egiteko beharra dugu! Nahiz eta izena aipatzea mingarria izan.\nEra horretan joan behar dugu: geure burua eskaini, isilik eta entzun. Ematen du gutxi dela, baina ikaragarria da: horrelako egoerei eusteko gaitasun aparta behar da.\nEpeek ez dute balio. Galdutakoa inork ez digu berreskuratuko, eta bizitzen ikasten da, beste era batera: balioen eskala goitik behera aldatzen da, baita lagunak ere...\nEgoera latz guztietatik ikasten dela diote. Hurbileko bat, seme bat, suizidio bidez hiltzen zaizunean ere bai?\nHorrelakoak maiz entzuten dira, baina nik ez diot inori opa horrelakorik, ez eta nire arerio handienari ere. Horrelako egoeretatik ere ikasten da, egia da, baina beste erremediorik ez daukagulako. Hori egin ezean, heriotza dago.\nSuizidio bidez hildakoengandik hurbil dauden horiek, estatistiken arabera, bere buruaz beste egiteko probabilitate handiak dituzte, bizitzari inongo logikarik aurkitzen ez diotelako. Baina ikasi egiten da, beste aukerarik ez dagoelako. Ikasketa-prozesu luze eta gogor horrek osasunarekin zerikusia duten arazo fisiko asko dakartza. Hori ere frogatuta dago.\nIkasi, ikasi egiten da, agian beste erremediorik ez dagoelako, zentzurik ez daukan egoera bati logika aurkitzea.\nLogika kontua da?\nGure kasuan guztiz antinaturala izan da, hain gaztea joateak ez dauka bizitzaren logikarekin zerikusirik. Zerbaitetarako balio izan badu... Kontua ez da zergatik, zertarako baizik. Nietzscheren esaldi bat ekarriz, " "Bizitzeko motibo bat duenak, edozer jasan dezake". Gure kasuan, zertarako? Guk ulertu nahi izan dugu Joseba joan izanak bide hori hartzera behartu gaituela eta bide batez, baita ere, beste batzuei laguntzeko edo... Hori da hartu nahi izan dugun logika, jakinda oso gogorra dela.\nPosible da zergatik bat identifikatzea?\nEz. Suizidioaren zergatiak jakingo bagenitu, soluzioa oso erraza litzateke. Baina ez da horrela. Suizidatzeko ez dago arrazoi bakarra; ez da adin kontua; ez dago profil konkretu bat; Malagan suizidio-tasa oso handia izanik, adibidez, eguzki-orduek ez dute zerikusirik... Kontua da ez dagoela faktore bakar bat suizidiorako. Faktore asko daude, eta nahiz eta momentu puntual batean eragina izan, ez dira erabakigarriak, beti atzean beste zerbait dagoelako.\nSuizidioari buruz normaltasunez hitz egiteak zergatik lagun dezake?\nArrazoia oso sinplea da. Suizidatzen denak askotan ez daki zer nolako sarraskia sortzen duen bere inguruan. Horretaz ere hitz egin dezagun guztiok jakitun izan gaitezen. Bizitza oso konplexua da eta maila askotako arazoak dakartza. Beti dago alternatibaren bat. Suizidioak ez du soluziorik ematen, eta ematen badu, oso kaxkarra da eta ez du atzerabiderik. Bizitzak arazo asko ditu, larriak ez dira hain beste. Suizidioa oso arazo larria da, soluziorik gabekoa. Horren jakitun izan behar gara.\nSuizidioari buruz hitz egin behar da, etxean, hezkuntza sisteman, lagunen artean... Suizidioa gertatzen denean, akabo, ja ez du itzulbiderik, horregatik hitz egin behar da horri buruz.\nHorren ondoan gelditzen garenok betirako gelditzen gara puskatuta. Puskatuta betirako, bataz beste, suizidio bakoitzeko, sei pertsona gelditzen dira. Suizidio bakoitzeko 20 saiakera daudela esaten da. Euskal Autonomia Erkidegoan 10 suizidio-saiakera egunero.\nSuizidioari buruz ez hitz egiteak ez du ezer ere konpontzen. Gerta litekeen zerbait da, edonori gainera. Egin dezagun zerbait.\nIluntasun edo krisian erori den horri galdetu zer moduz dagoen, adibidez?\nEgoera horretan dagoenari ateak ireki eta galdetu: Aizu, arazoekin zaude? Laguntza nahi duzu? Zer gertatzen zaizu? Horrekin bakarrik bizitza bat salba daiteke.\nSuizidatzeko erabakia hartuta zuen zenbait jende gure hitzaldietara etorri eta hitzaldi horietan entzundakoa entzun ondoren, hizlariari honakoa esan: eskerrak entzun zaitudan, nire buruaz beste egitera nindoan.\nDatuak oso gordinak eta gogorrak dira. Zerbait egiten al da gizarte-mailan?\nNi oso kritikoa naiz. Erakundeek beste eremutan prebentzio-kanpainak eta kontzientziazio-egunak antolatzen dituzte, baina suizidioaren eremuan, ez da ezer egiten. Nazioarte maila oso esanguratsuak diren bi egun daude: irailaren 10a, suizidioaren prebentziorako nazioarteko eguna; eta azaroaren hirugarren larunbata, supervivienteon eguna. Bi data horietan ez da ezer egiten erakundeen aldetik.\nErakundeak pattal dabiltza suizidioarekiko duten jarreran. Zer nolako esperientzia izan duzu Elizak duen jarrerarekin?\nGurea gertatu zenean, martxoan zazpi urte, Markinako apaizak esan zigun ez zekiela zer esan. Hori oso gogorra da, ze era normal batean hil denak mota guztietako laudorioak jasotzen ditu. Suizidio bidez hil den 17 urteko mutiko bati ezer ez. Hileta elizkizunean ere bere lagunetako bati bakarrik utzi zion hitz egiten, eta askok hitz egin nahi zuten... Oso gogorra.\nHarrezkero ez naiz berriro Markinako elizan sartu.\nBaina beste aldetik, Josebak etxe ondoan zegoen ikastetxe erlijioso batean ikasten zuen. Hil zenean ikastetxe horretako monjek sagarrondo bat jarri zuten bere izenean. Joseba urte hauetan beti presente izan dute, ez dute sekula ezkutatu. Sagarrondo haren lehendabiziko sagarrak guri ekarri zizkiguten. Oso ederra.\nAskotan joaten gara Ziortzako monasteriora. Asko gustatzen zaigu. Ziortzako elizkizunetan hildakoak aipatzen direnean lehendabizi aipatzen diren bi pertsonak suizidatutakoak dira: Arkaitz eta Joseba. Beti aipatzen dituzte, gu joan edo ez. Ez dute aurreiritzirik. Pertsona bezala tratatzen dituzte. Oso eskertzekoa da hori. Josebaren izena entzuteko bakarrik inoiz Zarauztik haraino joan izan gara.\nElizak ere gai honetan bere trantsizioa egin behar du, eta gauzak aldatzen doaz. Azaroaren hirugarren larunbata, supervivienteon eguna. 2018an Donostian egin genuen ekitalditxo bat, alde zaharreko eliza batean. Bertako apaizak ez zigun inolako oztoporik jarri bere elizan ekitaldi zibila egiteko. Hirurogeita hamar bat pertsona batu ginen bertan, tartean moja batzuk zeuden. "Bai gure artean orain dela gutxi gertatu zaigu", esan zidaten.\nJainkoak izan al du eraginik, superviviente zaren aldetik, berreraikitze lan honetan?\nGauza askorik ez egia esan. Norberak bere bidea egiten du, eta nik introspekzioari heldu diot, neure burua eta nire mugak hobeto ezagutzeari. Gauzak zerbaiterako gertatzen dira. Hor aurkitu diot zentzua bizitzari. Beste norbaitek beste bideren bat topatuko zuen, eta agian hor Jainkoa egongo da, baina nik nire ibilbidea kontatzen dut.\nTranszendentziarik badagoen edo ez? Agian bai. Itxaropen hori dut: noizbait nire Joseba besarkatu ahal izango dudala. Gertatuko den edo ez, ez dakit, baina horri heltzen diot.\nBukatzeko, zer esan nahi du Arantzazuk zuretzat?\nBegira, Josebarena gertatu zenean Arantzazura joan ginen, bake bila. Ez ginen iritsi ordea, elurtuta zegoen eta.\nArantzazun ni neu bakean aurkitzen naiz. Isiltasuna. Hango parajeak... zoragarria da. Oso eroso sentitzen naiz Arantzazun.\nNiri elkarrizketak mezu positiboarekin bukatzea gustatzen zait, horregatik jendeari suizidioak beti irtenbidea duela esango nioke. Suizidioa behin-behineko arazoei ematen zaien behin-betiko konponbidea dela diote. Hitz egin dezagun arazo horietaz. Bestetik zoritxarrez suizidioa gertatuz gero, ondoren gelditzen direnei mezu positiboa bat: posible da bizitzari aurre egitea. Hori bai, bakoitzak bere bidea egin behar du. Bide luzea, gogorra eta amaigabea.\nSiempre hay alternativas al suicidio. Dicen que el suicidio es una solución definitiva a un problema provisional. Hablemos de esos problemas, que sí tienen solución.\nLo que mata es el silencio. Queremos poner voz a esta realidad silenciada. Hablemos con naturalidad sobre el suicido.\n10 de septiembre, día internacional del suicidio; tercer sábado de noviembre, día de los supervivientes.\nBajar el número 1025\n- Cada día\n- Un pedazo de barro, animado por el espíritu\n- Integrando la emoción\n- Dios en la cárcel\n- Arantzazuko Andre Mariaren irudi berria (1)\n- Bizitzari aurre egiteko bakoitzak bere bidea egin behar du\n- Vivenciarnos como perdonados\n- Campaña anual TAU 2020 ¿Te implicas?\n- 2019: 29 misioneros asesinados en el mundo\n- LORETARA GATOZ\n- Tiempos no lejanos ni ajenos\n- Urte berri on, aro berri on\n- LUIS ARRAIAGO ORMAZABAL, “XEGAMA”


Arabarako lehengo 'kamiñua' - Gorbeialdea - Alea.eus\nManex Agirre | Gorbeialdea\nArabarako lehengo 'kamiñua'\nMirian Biteri 2020-07-01 08:00\nIbarra eta Zalgotik Gureiara iristen den lekuan. MANEX AGIRRE\nGorbeialdeko toki guztien artean, Ibarra eta Kurtzetako mendatea lotzen dituen lehengo bide zaharra aukeratu du Aramaioko Manex Agirrek; paisaia ederreko lau kilometro inguru dituen ibilbide aldapatsua da.\nAmaigabea da Gorbeialdeak eskaintzen dituen toki ikusgarrien zerrenda. Leku horiek 494 kilometro koadroko azalera duen kuadrillan bisita daitezke, bi zatitan banatuta daudenak: Gorbeia ingurua eta Aramaioko harana, batetik; ingurune honetan Aramaio, Legutio, Urkabustaiz, Zigoitia eta Zuia udalerriak daude. Eta bestetik, Arabako Lautada, Arratzua-Ubarrundia udalerrian hasten dena.\nManex Agirre Arriolabengoak (Aramaio, 1982) ederto ezagutzen du Gorbeialdea, bertakoa izateaz gain, kuadrillako Euskara teknikaria ere badelako, eta, hortaz, egunero dabilelako alde batetik zein bestetik bueltaka. Arabako euskalgintzarekin lotutako hamaika proiektuetan lan egiteaz gain, bertsolaria ere bada. Bi aldiz jantzi du Arabako txapela: hain justu ere, 2011n eta 2015ean; Arabako Kuadrilla arteko Txapelketa ere bi bider irabazi du, 2010. urtean eta 2018an.\nAgirrerentzat Ibarra eta Kurtzetako mendatea lotzen dituen bide zaharra da kuadrillako leku guzti horien artean ederrena: "Bide ondoan bizi naiz, Aramaioko Uribarri auzoan, eta betidanik ezagutu izan dugu. Lehen, Kurtzetako gaur egungo errepidea egin baino lehen, Araba aldera joateko bide bakarra zen. Nire amak, adibidez, gogoan du oraindik ere kamiñu zaharra erabiltzen zenean", azaldu du.\n"Ganadu eta baso lanetarako erabili izan da bereziki, ia erabat ahaztuta utzirik"\nGogoratu duen moduan, garai batean "oso inportantea" zen bide hori azken hamarkadetan ganadu eta baso lanetarako erabili izan da bereziki, bestelako jardueretarako "ahaztuta" utzirik: "Jende gutxi dabil hortik. Mendira joaterakoan, aramaioarrok beti izan dugu joera Orixol edo Anboto aldera jotzeko, Kurtzeta inguru horretan ez gara hainbeste ibili". Mendira joaten hastean konturatu zen Agirre baserri ondoan zuen altxorraz.\n3,27 kilometroko luzera\nBerak etxe ondoan baldin badu ere, proposatutako ibilbideak Ibarrako pilotalekuaren atzealdean dagoen Irubideta bidegurutzean du abiapuntu; Kurtzetara, Ibarra herrira bertara eta Aixola eta Uribarri auzoetarako bideak ateratzen dira handik. Azken horretatik lehenengo mendi-bidetik hartu beharra dago. Hortik hiru kilometro pasatxo gora ibilita Kurtzetako gainera iritsiko gara; hain zuzen ere, plater tiroketa gunera ateratzen da bidea.\nAukeratutako ibilbidea egiteko erraza dela dio aramaioarrak, "umeekin egiteko oso aproposa eta polita". Denera, 345 metroko desnibela du; Agirreren kalkuluen arabera, ordubete pasatxo behar dira egiteko, "umeekin joanez gero, zertxobait gehiago". Orain dela hainbat urtetik seinaleztatuta dago eta garbi ere badago; "hortaz, ez dago galtzeko arriskurik", azpimarratu du Agirrek.\nGainera, Kurtzetatik toki askotara joateko aukera dago: tartean, Orixol aldera edo Leintz bailarara, eta baita Legutio eta Otxandio aldera ere.\nGarai bateko galtzada\nAgirrek aukeratutako ibilbideak baditu hainbat berezitasun; tartean, hasieran, Irubideta bidegurutzetik "aldapa handiena" duen errepideak Ibarrako Zalgo auzora eramaten du. "Aramaioko Ibarrako lehenengo herrigunea Zalgo izan zen; hilerria eta zazpi baserri inguru baino ez ditu, baina polita da jakitea hor hasi zela sortzen Aramaio". Bestetik, ibilbidean aurrera eta gora eginez hasiz gero, Kurtzetako bide zaharreko garai bateko galtzadako harriak ere ikusi daitezke. Azkenik, Kurtzetako gainera helduta, tiro plater gunetik begiratuta, nabarmentzekoa da bertatik ikusten den paisaia, bailara osokoa.\n"Proposamena da San Kristobalen bukatzea. Merezi du bisitatzea"\nHandik, Legutiorako norabidea hartuta, Oletara doan errepidea ikusten da eskumatara; sartu eta kilometro erdi ibilita, San Kristobal ermita agertuko da bide bazterrean: "Proposamena da San Kristobalen bukatzea. Merezi du bisitatzea. Gainera, eraikinaren atzealdetik bailarara dauden bistak ederrenak dira niretzako", amaitu du Agirrek.


Zergatik da Instagram gazte eta nerabeen modako aplikazioa? | Consumer\nZergatik da Instagram gazte eta nerabeen modako aplikazioa?\nGizarte-sare hori baliabide arina da eguneraturik egoteko, komunikatzeko eta gizartean kokatzeko. Jakin ezazu nola lortu zure seme-alabek beren funtzioak modu seguru eta arduratsuan erabiltzea\narabera: Larunbata, 2020ko otsailaren 29a\nInstagram sare sozialeko gazte eta nerabeen profila book moduko bat bihurtu da, non argazki eta bideo onenak baino ez baitira agertzen, perfekzio-itxura eta bizimodu erakargarri, arrakastatsu eta inbidiagarria transmititzeko. Zibersegurtasunaren Institutu Nazionalak (INCIBE), Internet Segura for Kids (IS4K) erabilita, Instagramera hurbilduko zaitu, arriskuak prebenitzeko, eta gurasoek nahiz hezitzaileek adingabeei aplikazio honek eskaintzen dituen funtzioak modu seguru eta arduratsuan erabiltzen laguntzeko konpromisoa har dezaten.\nInstagramen eguneroko bizitza partekatzea\nInstagram nerabeek gehien erabiltzen dituzten sare sozialen artean dago, IAB Spain-ek argitaratutako ikerketaren arabera. Hain da erakargarria, komunikatzeko eta gizartean kokatzeko baliabide arina bihurtu delako, eta erabiltzaile bakoitzari interesatzen zaizkion gaien berri izateko.\nEskaintzen dituen funtzioen artean, hauek nabarmentzen dira: profilean irudi eta bideo iraunkorrak partekatzeko aukera, irudi publiko bat eraikiz; aldi baterako beste une batzuk partekatzeko istorioen bidez (storieak); bideoak zuzenean emititzeko aukera, edo “etiketak”, “atsegin dut”, hashtag-ak eta Interneteko gomendioetarako estekak (produktuei, bestelako informazioei eta abarri buruzkoak). ).\nAdingabeen artean presio soziala dago profil aktiboari eusteko; beraz, ohikoa da gazte eta nerabeek egunero edukiak argitaratzea. Plataformak berak edukiak lehenesteko algoritmo bat erabiltzen du, gure kontaktuetako zein berritasun erakusten digun lehenbizi eta zein ondoren, besteak beste, argitalpenaren maiztasuna baloratuz.\nGainera, gaur egun, egiten ari dena berehala partekatzea da joera. Fenomeno hori indartu egin zen istorioak edo storieak sortzeko aukerarekin, eta gazte eta nerabe askok influencers edo instagrammers gisa parte hartzea bultzatu zuen. Storieek harrera ona izan zutenez, Instagram TV edo IGTV sortu zen, eta, horri esker, bideoak zuzenean emiti daitezke, erabiltzaileak bere telebista-programa izango balu bezala.\nINCIBEn, IS4K-en bidez, zenbait gomendio eman nahi ditugu storieak segurtasunez egiteko; izan ere, Instagram erabiltzen duten seme-alaba nerabeak badituzu, oso litekeena da istorioak partekatzea.\nNola lortu Instagramen erabileraren eta segurtasunaren arteko oreka?\nHeldu garen aldetik, beharrezkoa da adin txikikoek egiten duten erabileran parte hartzea eta sare sozial honen gutxieneko ezaugarriak ezagutzea. Gure semearekin nabigazio-denborak partekatzea, eta adingabeari uztea nola funtzionatzen duen azaltzen, zer ikusten duen edo zer partekatzen duen jakiteaz gain, lagunduko duten ekintzak dira. Gomendagarria da, halaber:\nAutoestimuarekin eta trebetasun sozialekin zerikusia duten alderdiak lantzea. Instagramek ez du erakutsi nahi gainerako ikusleentzat jasotako like-kopurua. Nolanahi ere, seme-alabei presio hori murrizten lagun dakieke, “gustatzen zaizkidan” balioen gainean hitz eginez eta haien autoestimua berretsiz.\nSaiatu adingabeek kontu pribatuak erabil ditzaten beren azalpena mugatzeko, eta ez onartu edonor lagun gisa. Gainera, komeni da aplikazioaren pribatutasun-, segurtasun- eta ongizate-aukerak elkarrekin berrikustea.\nEtiketatzen dituzten irudiak eta bideoak egiaztatzera animatzea, hala badagokio, autoreei horiek erretiratzeko eskatzeko.\nErabiltzaile gogaikarriak eta eduki desegokiak blokeatzen eta jakinarazten ikastea. Norbaitek istorio batean iruzkin bat egiten duenean, hura ez da modu publikoan agertzen profilaren irudietan gertatzen den bezala, baizik eta modu pribatuan bidaltzen zaio istorioaren protagonistari. Istorioetako iruzkinak desaktiba daitezke; nahikoa da profil-atalera joatea:–konfigurazioa–pribatutasuna–historia.\nBesteekiko begirunea izatea. Interakzio negatiboei buruzko kezka dago; beraz, Instagram ere funtzio automatikoak garatzen ari da, erabiltzaileari ohar iraingarri edo arriskutsu bat partekatu nahi duela susmatzen denean informazioa emateko. Gainera, IS4K-en bidez, ikasgelan gatazkei aurrea hartzeko baliabide bat dago Instagramen.\nErabilera kontrolatzea. Adingabeko batzuk Instagramen gertatzen dena baino gehiago zain egon daitezke. Horregatik, denbora behar bezala kudeatu behar da, sare sozialean etengabe kontsulta eta parteka ez dadin, gehiegi ez erabiltzeko.\nGaitasun kritikoa lantzea. Instagramen influencers eta instagrammers ugari daude. Garrantzitsua da informazioa kontrastatzea eta gaitasun kritikoa sustatzea, batzuetan era guztietako gomendioak aplika baititzakete aldez aurreko gogoetarik gabe.\nPartekatzen denarekin zentzua. Adin txikikoek beren bizitza intimoari buruzko xehetasun gehiegi argitaratzen dituzte, bai eguneroko une eta tokiei buruzkoak, bai ospeari kalte egin diezaioketen eszenei buruzkoak. Gainera, ez da komeni informazioa ematea denbora errealean non dagoen, kontuan hartuta non dagoen esaten denean, non ez dagoen esaten ari dela.\n“Familientzako gizarte-sareetako segurtasun-gida” bezalako baliabideak izatea edo INCIBEren zibersegurtasuneko laguntza-lerrora jo daitekeela jakitea (017 zenbakia markatuta), Interneten erabilera seguru eta arduratsuarekin lotutako edozein arazo edo zalantza izanez gero, aukera horiek gurasoei bitartekaritza egokia egiteko aukera emango diete.\ninstagram-eu sare sozialak


Non gaude | Escuela de Esquí Valle del Roncal\nAzaroaren zehar Izabako gure bulegoan izanen gara, herriaren erdian errepide nagusian.\nAstelehenatik ostiralera goizez, 10etik 13etara.\nDenboraldian, jaiegun eta asteburuetan RONCALIA – El Ferial-en eraikinean izaten gara, pisten behealdean, 9etatik 14etara.\nGure posta elektronikoa escuelaesquironcal@gmail.com\n© 1999 - 2022 Erronkari Ibaxako Eski Eskola\nGure webgunean cookieak erabiltzen ditugu esperientzia onena eskaintzeko, zure lehentasunak eta behin eta berriz bisitak gogoratuz. "Onartu guztiak" sakatuz, cookie GUZTIAK erabiltzea onartzen duzu. Nolanahi ere, "Cookieen ezarpenak" klik egin dezakezu baimen zehatza emateko.\nCookieen ezarpenakOnartu guztiak\nWebgune honek cookieak erabiltzen ditu zure esperientzia hobetzeko, erabiltzen duzun bitartean. Horietatik, beharrezko kategorian dauden cookieak zure nabigatzailean gordetzen dira, gure webgunearen oinarrizko funtzionalitateak funtzionatzeko ezinbestekoak baitira. Gure webgunea nola erabiltzen duzun aztertzen eta ulertzen laguntzen diguten hirugarrenen cookieak ere erabiltzen ditugu. Cookie hauek zure nabigatzailean gordeko dira zure baimenarekin soilik. Cookie hauek ez onartzeko aukera ere baduzu. Cookie hauek ez onartzeak gure webgunean nabigatzeko esperientzian eragina izan dezake.


Tribuaren berbak 2013-2014 | Garaigoikoa\nHasiera » Sailkatu gabea » Tribuaren berbak 2013-2014\nTribuaren berbak 2013-2014\nBere garaian blogean aipatu nuen. Baina ordutik hona programak aurrera egin du, zoragarri aurrera egin ere. Benetako haize freskoa ekarri du, gidoi landuak, ikus-entzunezko osagai freskoak eta abar. Baina, horrez gain, eskertzekoa da astetik astera interneten denen eskura programaren gidoiak publiko jartzea.\nHausnarketa saioetarako erabilgarri, euskaltegietan, ikastola zein eskoletan, berbalagun taldeetan, … Soziolinguistikaren dibulgazio purua. Eta udazkenean dator bueltan. Haize berriekin seguru. Hona hemen lehen denboraldiko gidoi guztiak batuta:\n1. Milioi bat euskal hiztun gara munduan\n2. Euskaldun berriei monumentua\n3. Euskal Babel\n4. Hitz eta pitz, publhitz\n5. Haurrak eta gazteak dira euskara gehien erabiltzen dutenak\n6. Euskara sexista al da?\n7. Asmo berri on\n8. Riojatik Errioxara\n10. Frantziaren itzal luzea\n11. Abestien hitzak, hitzen doinuak\n12. Bertan Bilbo\n15. Hau dunk umorea!\n16. Gelatik kalera\n17. Nafarroa arragoa\n18. Euskal zinema\n19. Itsu, mutu, baina ez gor\n20. Biba Xiberua!\n21. Euskara 2039\n23. Kanpoko eta bertoko\n24. Batua vs. euskalkiak\n25. Munduko herririk euskaldunenak\n26. Euskararen ahozko ondarea\n27. Arrasate: euskara eta kooperatibismoa\n28. Itsasoa laño dago\n29. Sarean harrapatuta\n30. 60ko hamarkadako astindua\n32. Zergatik ez dugu egiten?\n33. Euskara opor giroan\nEta Onintza Iruretak Argian egindako erreportajea: http://www.argia.com/argia-astekaria/2407/tribuaren-berbak


Titanio dioxidoaren segurtasunari buruzko zalantzek Europan erabiltzeari buruzko eztabaida berriro ireki dute | Consumer\nTitanio dioxidoaren segurtasunari buruzko zalantzek Europan erabiltzeari buruzko eztabaida berriro ireki dute\n2020tik aurrera, Frantziak debekatu egingo du elikagaien koloratzaile hori erabiltzea (E171 izenekoa); Europako Kontsumitzaileen Erakundeak, berriz, EB osoa kentzea eskatuko du.\n2020tik aurrera, titanio dioxidoa (edo E171) Frantziako elikagai guztietatik desagertu egingo da. Neurri hori ez da oharkabean pasatu prentsarako (zenbait kasutan, titularrak alarmistak eta nahasiak izan dira), eta kontsumitzaileentzat, berriz, ez dira kontsumitzaileak bere osasunarentzat konposatu horrek izan ditzakeen ondorioei buruzko galderak egiten. Kezkak zatika erantzuten ditugu:\nZer da titanio dioxidoa?\nTitanio dioxidoa (TIo2) munduko konposatu kimiko erabilienetako bat da. Jarduera zuritzailea da, oso eraginkorra eta merkea; beraz, hainbat hamarkadatan, zuri distiratsuago bat lortzeko erabiltzen du: gorputzerako kremak, arropa- edo paper-jantziak… Elikaduran ere erabiltzen da. Gehigarri gisa, Osasunaren Mundu Erakundearen Codex Alimentarius (elikagaien arau multzoa) dago duela 20 urtetik, eta 2009an onartu zen Europan. Elikaduraren arloan, Europako testuinguruan, E171 izenez ezagutzen da.\nZein elikagaitan aurkitzen dugu?\nE171 aditiboa koloratzaile gisa katalogatuta eta erregistratuta dago. Eta ia mila produktutan agertzen da: txikleak, kremak, saltsak, izozkiak, jogurtak, saltsak, gozokiak, opilak… Fabrikatzaileek zuriagoak eta zentzugabeagoak izan daitezen erabiltzen dute. Izan ere, hori da bere funtzio bakarra. E171 ontziak ez du bestelako paperik betetzen elikagaietan. Ez da kontserbatzaile bat, ez du zaporerik ematen. Bere itxurari bakarrik eragiten dio, koloreari, zehazki.\nEgia al da ezkutuan zegoela?\nInondik ere ez. Azkenaldian, ordea, hainbat titular argitaratu dira, eta hori iradokitzen dute, baina ez da egia. Honelako esaldiak: “E171 aditiboa, gozokietako pozoi ezkutua” edo “Gehigarri bat aurkitu dute, arriskutsua izan daitekeen txikle eta maionesetan”, egun hauetan prentsan irakurrita, ulertarazten dute erabilera ezkutuan zegoela, baina hori faltsua da. Europan, elikagaien fabrikatzaile guztiak behartuta daude produktuen osagaiak zehaztera, gehigarriak barne. E171 elikagai batean badago, etiketan ere badago.\nZer egin behar da E171 ereduari buruz?\nAlerta bi dokumenturen bidez sortu da. Lehenengoa, Sidneyko Unibertsitateak (Australia) egindako ikerketa bat da eta duela pare bat aste Frontier in Nutrition aldizkarian argitaratu zen. Ikerketak iradokitzen du titanio dioxidoak eragin inflamatorioak eta kantzerigenoak izan ditzakeela kolonean. Hala ere, argitu behar da lan zientifikoa saguetan egin zela, eta animalia horien hesteetako mikrobiota ez dela gurea. Beraz, emaitzak ezin zaizkie estrapolatu pertsonei edo esaldi erredukzionistei; adibidez, “E171 duten elikagaiek koloneko minbizia eragiten dute”. Ondorio batera iristeko, ikerketa gehiago behar dira.\nAditibo horren erabilera zalantzan jartzen duen beste dokumentua Frantziakoa da. Aurtengo apirilean argitaratu zuen herrialde galoko Osasun Segurtasunerako Agentzia Nazionalak (ANSES). Eta, erakunde horrek egiten duen E171 ereduari buruzko lehen testua ez bada ere, beste dokumentu batzuk ere egon dira, bai, lehen aldia da: titanio dioxidoak gure osasunean duen eraginari buruzko “zalantza batzuk daude”. Txosten horrek, bereziki, Frantziako Gobernuaren erabakia eragin du datorren urtetik aurrera erabiltzea debekatzeko. Datuak eztabaidaezinak ez badira ere, eta aurrerago ikusiko dugunez, EFSak (Europako elikagaien segurtasunaren arloko agintaritza gorena) babesik ez badu ere, gure herriak zuhurtzia-printzipioa oinarri hartuta hartu du neurri hori.\nEbko gainerako herrialdeetan, nork eskatzen du merkatutik kentzea?\nEuropako Kontsumitzaileen Erakundeak (BEUC) maiatzaren 3an gutuna bidali zion Europako Batzordeko lehendakariordeari, Jyrki Katainen, eta honela titulatu zen: “Gizarte zibileko erakundeek E170a Ebn baimendutako elikagai-gehigarrien zerrendatik kentzea eskatzen dute”. Idazki horretan, sinatzaileek adierazi dute, Europako legediaren arabera, elikagai-gehigarri bat bakarrik baimendu daitekeela, teknologikoki justifikatuta badago eta kontsumitzaileei ez badie akatsik eragiten. Eta, bere ikuspegitik, “E170a ez da baldintza horietako bat ere betetzen”.\nZein da Europaren jarrera?\nEFSA elikagaien segurtasunari buruzko erreferentziazko erakundea da Europan, eta, gehigarri hori erabiltzea onartu zenetik, 2009an ebaluatu eta ebaluatu du hainbat aldiz. Kasu guztietan, ondorio berera iritsi da: egungo kontsumo-dosian, E171 ez da genotipikoa, ez da kantzerigenoa, eta ez da kezkatzeko arrazoia.\nApirilean argitaratutako ANSES dokumentuaren ondorioz, EFSak gaiari buruzko beste adierazpen bat egin du (maiatzaren 10ean). Eta zer diozu? Funtsean, aditiboaren segurtasuna zalantzan jartzen duen aurkikuntza berririk ez dago, ANSESen dokumentuan jasotako ziurgabetasunak lehenagotik hartzen ziren kontuan, eta erabaki bat hartu aurretik egungo ikerketak amaitu arte itxaron behar da. Miguel Ángel Lurueña Elikagaien Zientzian eta Teknologian doktorea da, eta horretan dihardu.\nZer diote Espainiako agintariek koloratzaileak erabiltzeari buruz?\nEspainian, arlo horretako erreferentziazko erakundea Espainiako Kontsumo Agentzia, Elikagaien Segurtasuna eta Nutrizioa (AECOSAN) da. Koloratzaileen erabilerari dagokionez (E171 ere barne), adierazi du onargarria dela jatorrizko itxura berreskuratzeko, eraldatzeak, biltegiratzeak, ontziratzeak edo banaketak eragin dion kolorea, elikagaiei ikuspen-erakargarritasun handiagoa ematea, edo bestela koloregabea litzatekeen elikagai bati kolorea ematea. “Elikagai-koloratzaileak erabiltzeak beti bete behar du kontsumitzaileak ez nahasteko baldintza orokorra (adibidez, ez du eman behar elikagaiak inoiz erantsi ez diren osagaiak dituela)”.\nZer suposatzen du aldaketa horrek industriarentzat?\nAraudietan eta baimenetan aldaketak egitea erronka bat da enpresetako Elikagaien Kalitate eta Segurtasuneko sailentzat, produktuen formulak aldatu behar baitituzte, dagoeneko eginda dauden stocka egokitu eta etiketa, biltegiratzea edo hornidura doitu, besteak beste. Hala ere, hori ohiko moduan bizi da, ez kaos gisa. “Araudia arazorik gabe betetzen dugu eta, oro har, titanio dioxidoaren kasuan, egokitzapen aldi bat dugu. Aditiboa benetan arriskutsua balitz, ez litzateke denbora hori emango: debekatuta dago eta puntu bat (merkatuan kontsumitzailearentzat segurtasun-arazoren bat dagoenean eta lote osoa kentzen denean bezala). Denbora horrek erakusten du ez dela debekatu behar debeku horrekin”, ikusi du Kañoko Gemma farmazeutikoak, I+Gn eta Industrian aditua, eta Berrikuntza, bioteknologia, segurtasun eta kalitateko masterra. Eta hau erantsi du: “Gehigarrien berrikusketen alde gaude, badakigu seguruak direla, baina ez da inoiz aztertzeari utzi behar”.


2019-06-13 - Urola Kostako Hitza : Urola Kostako Hitza\nAnaitasuna Kakute xake taldeak eta Iraurgi abesbatzak piztuko dute San Joan bezperako sua Azkoitian\nBalda plazan izango da San Joan bezperako ekitaldia, 22:00etan. Bi taldeek 40. urtemuga dute aurten, eta Udalak erabaki du bi talde horiei aitortza egitea, beren ibilbidean egin duten "lan onagatik". Udalak Anaitasuna Kakute eta Iraurgi zoriondu ditu, Azkoitiaren "enbaxadore" direla aipatuta.\nIzaro Lestayo: "Eroso nago, taldekideek konfiantza erakutsi didatelako"\nLehen aldiz, KAE 1 mailako Getariako taldekideen artean emakumezko bat ariko da. Izaro Lestayo patroi getariarra, hain zuzen. Aurreko denboraldian San Juanen aritu zen, eta getariarrek aurrez espero gabe deitu bazioten ere, «ilusioz» ekingo dio sasoi berriari.\nPoparean joateko prest\nHastear da udako arraun denboraldia. Eskualdetik, guztira, bederatzi traineru aterako dira lehiatzera, liga desberdinetan. Getariak, Oriok, Zarautzek eta Zumaiak izango dituzte taldeak.\nIzaro Lestayo: “Eroso nago, taldekideek konfiantza erakutsi didatelako”\nSan Antonio jaietan murgildu dira errezildarrak\nUrtero legez, San Antonio ermitaren bueltan hasi dute zaindariaren eguneko festa. Euskara ikasten ari diren herritarrek bota dute aurtengo txupinazoa. Igandera arte ospatuko dituzte sanantonioak.\nAritz Etxeberria: "Sufritzen ibili beharrean, erremontea lagatzea erabaki dut"\nAritz Etxeberria 'Etxeberria IV'.ak (Urrestilla, 1987) duela gutxi jakinarazi zuen erremontea utziko zuela. Garai onak eta txarrak bizi izan ditu kirol ibilbidean, eta erremonteak denetarik eman dio; batez ere, lagunak. Dena den, hari ere eragin dio erremontearen gainbeherak.